qundao/data-zh-poetry huggingface dataset:
水调歌头·雄跨洞庭野
作者：袁去华
朝代：宋
体裁：词

雄跨洞庭野，楚望古湘州。何王台殿，危基百尺自西刘。尚想霓旌千骑，依约入云歌吹，屈指几经秋。叹息繁华地，兴废两悠悠。登临处，乔木老，大江流。书生报国无地，空白九分头。一夜寒生关塞，万里云埋陵阙，耿耿恨难休。徙倚霜风里，落日伴人愁。
水调歌头·鸟影度疏木
作者：袁去华
朝代：宋
体裁：词

鸟影度疏木，天势入平湖。沧波万顷，轻风落日片帆孤。渡口千章云木，苒苒炊烟一缕，人在翠微居。客里更愁绝，回首忆吾庐。功名事，今老矣，待何如。拂衣归去，谁道张翰为莼鲈。且就竹深荷静，坐看山高月小，剧饮与谁俱。长啸动林木，意气欲凌虚。
水调歌头（次韵别张梦卿）
作者：袁去华
朝代：宋

一叶堕金井，秋色满蟾宫。婵娟影里，玉箫吹断碧芙蓉。缭绕宫墙千雉，森耸觚棱双阙，缥缈五云中。郁郁葱葱处，佳气夜如虹。日华边，江海客，每从容。青钱万选，北门东观会留侬。堪叹抟沙一散，今夜扁舟何许，红蓼碧芦丛。无地寄愁绝，把酒酹西风。
水调歌头（次黄舜举登姑苏台韵）
作者：袁去华
朝代：宋

吴门古都会，畴昔记曾游。轻帆卸处，西风吹老白苹洲。试觅姑苏台榭，尚想吴王宫阙，陆海跨鳌头。西子竟何许，水殿漫凉秋。
画图中，烟际寺，水边楼。叫云横玉、须臾三弄不胜愁。兴废都归闲梦，俯仰已成陈迹，家在泽南州。有恨向谁说，月涌大江流。
水调歌头（送杨廷秀赴国子博士用廷秀韵）
作者：袁去华
朝代：宋
体裁：词

笔阵万人敌，风韵玉壶冰。文章万丈光焰，论价抵连城。小试冯川三异，无数成阴桃李，寒谷自春生。奏牍三千字，晁董已销声。玺书下，天尺五，运千龄。长安知在何处，指点日边明。看取纶巾羽扇，静扫神州赤县，功业小良平。翻笑凌烟阁，双鬓半星星。
水龙吟·晚来侧侧清寒
作者：袁去华
朝代：宋
体裁：词

晚来侧侧清寒，冻云万里回飞鸟。故园梦断，单于吹罢，房栊易晓。西帝神游，万妃缟袂，相看一笑。泛扁舟乘兴，蹇驴觅句，山阴曲、霸陵道。舞态随风窈窕。任穿帘，儿童休扫。洛阳高卧，萧条门巷，悄无人到。供断诗愁，夜窗还共，陈编相照。念寒梅映水，匀妆弄粉，与谁争好。
水龙吟·汉家经略中原
作者：袁去华
朝代：宋
体裁：词

汉家经略中原，上游眷此喉衿地。风行雷动，无前伟绩，伊谁扬厉。玉帐筹边，绣衣给饟，江上增气。自武侯蜕迹，羊公缓带，功名事、更谁继。方□长驱万里。笑谈间、生擒元济。非熊未兆，封留终在，同功异世。刻就丰碑，万山直下，不须沈水。要追攀二雅，流传千古，属骚人记。
水龙吟（九日次前韵）
作者：袁去华
朝代：宋
体裁：词

汉江流入苍烟，戍楼吊古临无地。清霜初肃，鹰扬隼击，青霄凌厉。新雁声中，夕阳影里，千崖秋气。念东篱采菊，龙山落帽，风流在、尚堪继。引满松醪径醉。诵坡仙、临漳宵济。茱萸细看，明年谁健，空悲身世。儿辈何知，更休说似，登山临水。那纷纷毁誉，耳边风过，我何曾记。
水龙吟（雪）
作者：袁去华
朝代：宋

晚来侧侧清寒，冻云万里回飞鸟。故园梦断，单于吹罢，房栊易晓。西帝神游，万妃缟袂，相看一笑。泛扁舟乘兴，蹇驴觅句，山阴曲、霸陵道。
舞态随风窈窕。任穿帘、儿童休扫。洛阳高卧，萧条门巷，悄无人到。供断诗愁，夜窗还共，陈编相照。念寒梅映水，匀妆弄粉，与谁争好。
浣溪沙
作者：袁去华
朝代：宋

庭下丛萱翠欲流。梁间双燕语相酬。日长帘底篆烟留。金勒去遥芳草歇，玉箫吹罢紫兰秋。一年春事只供愁。一夕高唐梦里狂。云情雨意两茫茫。袖间依约去年香。乳燕鸣鸠闲院落，垂杨芳草小池塘。墙梢冉冉又斜阳。
浣溪沙·其三
作者：袁去华
朝代：宋
体裁：词

一夕高唐梦里狂。云情雨意两茫茫。袖间依约去年香。乳燕鸣鸠闲院落，垂杨芳草小池塘。墙梢冉冉又斜阳。
浣溪沙·庭下丛萱翠欲流
作者：袁去华
朝代：宋
体裁：词

庭下丛萱翠欲流。梁间双燕语相酬。日长帘底篆烟留。金勒去遥芳草歇，玉箫吹罢紫兰秋。一年春事只供愁。
浣溪沙（梅）
作者：袁去华
朝代：宋
体裁：词

玉骨冰肌比似谁。淡妆浅笑总相宜。一枝清绝照涟漪。客意无聊花亦老，风烟错莫雨垂垂。溪边立马断肠时。
清平乐
作者：袁去华
朝代：宋

嫩凉新霁。明月光如洗。长笛一声烟际起。人在危楼独倚。夜深风露娟娟。抱琴谁和流泉。只有乘鸾仙子，见人愁绝无眠。春愁错莫。风定花犹落。斗草踏青闲过却。乳燕鸣鸠自乐。行人江北江南。满庭萱草毵毵。且恁亡忧可矣，只他怎解宜男。春衫袖窄。烛底横波溢。困倚屏风无气力。故故停歌驻拍。夜深满劝金杯。曲中偷送情来。归去十分准拟，今宵梦里阳台。
清平乐·嫩凉新霁
作者：袁去华
朝代：宋
体裁：词

嫩凉新霁。明月光如洗。长笛一声烟际起。人在危楼独倚。夜深风露娟娟。抱琴谁和流泉。只有乘鸾仙子，见人愁绝无眠。
清平乐·春愁错莫
作者：袁去华
朝代：宋
体裁：词

春愁错莫。风定花犹落。斗草踏青闲过却。乳燕鸣鸠自乐。行人江北江南。满庭萱草毵毵。且恁亡忧可矣，只他怎解宜男。
清平乐·春衫袖窄
作者：袁去华
朝代：宋
体裁：词

春衫袖窄。烛底横波溢。困倚屏风无气力。故故停歌驻拍。夜深满劝金杯。曲中偷送情来。归去十分准拟，今宵梦里阳台。
清平乐·移商换羽
作者：袁去华
朝代：宋

移商换羽。
花底流莺语。
唱彻秦娥君且住。
肠断能消几许。
劝觥斜注微波。
真情着在谁那。
只怕如今归去，酒醒无奈愁何。
清平乐（瑞香）
作者：袁去华
朝代：宋
体裁：词

争妍占早。只有梅同调。紫晕丁香青盖小。比似横枝更好。日烘锦被熏香。老夫恼得颠狂。把酒花前一笑，醉乡别有风光。
清平乐（赠歌者）
作者：袁去华
朝代：宋
体裁：词

移商换羽。花底流莺语。唱彻秦娥君且住。肠断能消几许。劝觥斜注微波。真情著在谁那。只怕如今归去，酒醒无奈愁何。
清平乐（赠游簿侍儿）
作者：袁去华
朝代：宋
体裁：词

长条依旧。不似章台柳。见客入来和笑走。腻脸羞红欲透。桃花流水茫茫。归来愁杀刘郎。尽做风情减尽，也应未怕颠狂。
满庭芳
作者：袁去华
朝代：宋
体裁：词

马上催归，枕边唤起，谢他闲管闲愁。
正难行处，云木叫钩輈。
似笑天涯倦客，区区地、著甚来由。
真怜我，提壶劝饮，一醉散千忧。
人生，谁满百，闲中最乐，饱外何求。
算苦无官况，莫要来休。
住个溪山好处，随缘老、蜡屐渔舟。
虽难比，东山绿野，得似个优游。
满庭芳
作者：袁去华
朝代：宋

马上催归，枕边唤起，谢他闲管闲愁。正难行处，云木叫钩辀。似笑天涯倦客，区区地、著甚来由。真怜我，提壶劝饮，一醉散千忧。
人生，谁满百，闲中最乐，饱外何求。算苦无官况，莫要来休。住个溪山好处，随绿老、蜡屐渔舟。虽难比，东山绿野，得似个优游。
满庭芳
作者：袁去华
朝代：宋

麦陇黄轻，桑畴绿暗，野桥新碧泱泱。怕春归去，莺语燕飞忙。风定闲花自落，穿幽径、拾蕊寻香。曾来处，孤云翠壁，依旧挂斜阳。
客愁，知几许，唯思径醉，谁与持觞。料文君衣带，为我偷长。苦忆新晴昼永，闲相伴、刺绣明窗。何时得，西风夜雨枕簟共新凉。
满庭芳·其三
作者：袁去华
朝代：宋

马上催归，枕边唤起，谢他闲管闲愁。正难行处，云木叫钩辀。似笑天涯倦客，区区地、著甚来由。真怜我，提壶劝饮，一醉散千忧。人生，谁满百，闲中最乐，饱外何求。算苦无官况，莫要来休。住个溪山好处，随缘老、蜡屐渔舟。虽难比，东山绿野，得似个优游。
满庭芳·其二
作者：袁去华
朝代：宋

麦陇黄轻，桑畴绿暗，野桥新碧泱泱。怕春归去，莺语燕飞忙。风定闲花自落，穿幽径、拾蕊寻香。曾来处，孤云翠壁，依旧挂斜阳。客愁，知几许，唯思径醉，谁与持觞。料文君衣带，为我偷长。苦忆新晴昼永，闲相伴、刺绣明窗。何时得，西风夜雨，枕簟共新凉。马上催归，枕边唤起，谢他闲管闲愁。正难行处，云木叫钩辀。似笑天涯倦客，区区地、著甚来由。真怜我，提壶劝饮，一醉散千忧。人生，谁满百，闲中最乐，饱外何求。算苦无官况，莫要来休。住个溪山好处，随缘老、蜡屐渔舟。虽难比，东山绿野，得似个优游。
满庭芳·雨送凉来
作者：袁去华
朝代：宋
体裁：词

雨送凉来，风将云去，晚天千顷玻璃。
婵娟依旧，出海较些迟。
玉兔秋毫可数，疏星外、乌鹊南飞。
今何夕，空浮大白，一笑共谁持。
团栾，成露坐，云鬟香雾，玉臂清辉。
任短髭争挽，问我归期。
三弄楼头长笛，愁人处、休苦高吹。
沈吟久，搘颐细数，四十九年非。
满庭芳·马上催归
作者：袁去华
朝代：宋

马上催归，枕边唤起，谢他闲管闲愁。
正难行处，云木叫钩辀。
似笑天涯倦客，区区地、着甚来由。
真怜我，提壶劝饮，一醉散千忧。
人生，谁满百，闲中最乐，饱外何求。
算苦无官况，莫要来休。
住个溪山好处，随缘老、蜡屐渔舟。
虽难比，东山绿野，得似个优游。
满庭芳·麦陇黄轻
作者：袁去华
朝代：宋
体裁：词

麦陇黄轻，桑畴绿暗，野桥新碧泱泱。怕春归去，莺语燕飞忙。风定闲花自落，穿幽径、拾蕊寻香。曾来处，孤云翠壁，依旧挂斜阳。客愁，知几许，唯思径醉，谁与持觞。料文君衣带，为我偷长。苦忆新晴昼永，闲相伴、刺绣明窗。何时得，西风夜雨，枕簟共新凉。
满庭芳（八月十六日醴陵作）
作者：袁去华
朝代：宋

雨送凉来，风将云去，晚天千顷玻璃。婵娟依旧，出海较些迟。玉兔秋毫可数，疏星外、乌鹊南飞。今何夕，空浮大白，一笑共谁持。团栾，成露坐，云鬟香雾，玉臂清辉。任短髭争挽，问我归期。三弄楼头长笛，愁人处、休苦高吹。沈吟久，支颐细数，四十九年非。
满江红
作者：袁去华
朝代：宋
体裁：词

香雾空濛，檐牙外、流萤自照。夜向久、明河东畔，电飞云绕。错落疏星垂屋角，须臾万弩鸣林杪。渐翠竹、苍梧嫩凉生，惊秋早。人语静，签声杳。珍簟冷，纱厨小。想云窗依旧，梦寻难到。雁足空来书断绝，眉头顿著愁多少。纵细写、琴心有谁知，朱弦悄。
满江红
作者：袁去华
朝代：宋

香雾空＿，檐牙外、流萤自照。夜向久、明河东畔，电飞云绕。错落疏星垂屋角，须臾万弩鸣林杪。渐翠竹、苍梧嫩凉生，惊秋早。
人语静，签声杳。珍簟冷，纱厨小。想云穿依旧，梦寻难到。雁足空来书断绝，眉头顿著愁多少。纵细写、琴心有谁知，朱弦悄。
满江红·画栋珠帘
作者：袁去华
朝代：宋
体裁：词

画栋珠帘，临无地、沧波万顷。云尽敛、西山横翠，半江沈影。斜日明边回白鸟，晚烟深处迷渔艇。听棹歌、游女采莲归，声相应。愁似织，人谁省。情纵在，欢难更。满身香犹是，旧时笋令。宦海归来尘扑帽，酒徒散尽霜侵鬓。最愁处、独立咏苍茫，西风劲。
满江红·社雨初晴
作者：袁去华
朝代：宋
体裁：词

社雨初晴，烟光暖、吴山滴翠。望绛阙、祥云亏蔽，粉垣千雉。万柳低垂春似酒，微风不动天如醉。遍万井、嬉嬉画图中，欢声里。嗟倦客，道傍李。看人事，槐根蚁。立苍茫俯仰，漫悲身世。靖节依然求县令，元龙老去空豪气。便乘兴、一叶泛沧浪，吾归矣。
满江红·香雾空蒙
作者：袁去华
朝代：宋

香雾空蒙，檐牙外、流萤自照。
夜向久、明河东畔，电飞云绕。
错落疏星垂屋角，须臾万弩鸣林杪。
渐翠竹、苍梧嫩凉生，惊秋早。
人语静，签声杳。
珍簟冷，纱厨小。
想云窗依旧，梦寻难到。
雁足空来书断绝，眉头顿着愁多少。
纵细写、琴心有谁知，朱弦悄。
满江红（滕王阁）
作者：袁去华
朝代：宋

画栋珠帘，临无地、沧波万顷。云尽敛、西山横翠，半江沈影。斜日明边回白鸟，晚烟深处迷渔艇。听棹歌、游女采莲归，声相应。
愁似织，人谁省。情纵在，欢难更。满身香犹是，旧时荀令。宦海归来尘扑帽，酒徒散尽霜侵鬓。最愁处、独立咏苍茫，西风劲。
满江红（都下作）
作者：袁去华
朝代：宋

社雨衬晴，烟光暖、吴山滴翠。望绛阙、祥云亏蔽，粉垣千雉。万柳低垂春似酒，微风不动天如醉。遍万井、嬉嬉画图中，欢声里。
嗟倦客，道傍李。看人事，槐根蚁。立苍茫俯仰，漫悲身世。靖节依然求县令，元龙老去空豪气。便乘兴、一叶泛沧浪，吾归矣。
点绛唇·徙倚虚檐
作者：袁去华
朝代：宋
体裁：词

徙倚虚檐，柳阴疏处看飞鸟。水平池沼。云影闲相照。点翰舒笺，字密蝇头小。还揉了。路长山杳。寄得愁多少。
点绛唇·楼槛凌风
作者：袁去华
朝代：宋
体裁：词

楼槛凌风，四边浑是青山绕。水空相照。天末归帆小。家在江南，三径都荒了。何时到。暗尘扑帽。应被渊明笑。
点绛唇（登郢州城楼）
作者：袁去华
朝代：宋

楼槛凌风，四边浑是青山绕，水空相照。天末归帆小。
家在江南，三迳都荒了。何时到。暗尘扑帽。应被渊明笑。
玉团儿
作者：袁去华
朝代：宋
体裁：词

吴江渺渺疑天接。独著我、扁舟一叶。步袜凌波，芙蓉仙子，绿盖红颊。登临正要诗弹压。叹老去、都忘句法。剧饮狂歌，清风明月，相应相答。
玉团儿·吴江渺渺疑天接
作者：袁去华
朝代：宋

吴江渺渺疑天接。
独着我、扁舟一叶。
步袜凌波，芙蓉仙子，绿盖红颊。
登临正要诗弹压。
叹老去、都忘句法。
剧饮狂歌，清风明月，相应相答。
玉楼春·垂鬟初学窥门户
作者：袁去华
朝代：宋
体裁：词

垂鬟初学窥门户。妙舞妍歌俱独步。引成密约笑言间，认得真情离别处。潘郎两鬓今如许。纵得相逢知认否。多时无雁寄书来，今夜倩风吹梦去。
瑞鹤仙
作者：袁去华
朝代：宋
体裁：词

郊原初过雨。见败叶零乱，风定犹舞。斜阳挂深树。映浓愁浅黛，遥山眉妩。来时旧路。尚岩花、娇黄半吐。到而今，惟有溪边流水，见人如故。无语。邮亭深静，下马还寻，旧曾题处。无聊倦旅。伤离恨，最愁苦。纵收香藏镜，他年重到，人面桃花在否。念沈沈、小阁幽窗，有时梦去。
瑞鹤仙
作者：袁去华
朝代：宋
体裁：词

郊原初过雨，见数叶零乱，风定犹舞。斜阳挂深树，映浓愁浅黛，遥山媚妩。来时旧路，尚岩花、娇黄半吐。到而今惟有、溪边流水，见人如故。
无语，邮亭深静，下马还寻，旧曾题处。无聊倦旅，伤离恨，最愁苦。纵收香藏镜，他年重到，人面桃花在否？念沉沉小阁幽窗，有时梦去。
瑞鹤仙·郊原初过雨
作者：袁去华
朝代：宋
体裁：词

郊原初过雨。见败叶零乱，风定犹舞。斜阳挂深树。映浓愁浅黛，遥山眉妩。来时旧路。尚岩花、娇黄半吐。到而今，唯有溪边流水，见人如故。无语。邮亭深静，下马还寻，旧曾题处。无聊倦旅。伤离恨，最愁苦。纵收香藏镜，他年重到，人面桃花在否。念沈沈、小阁幽窗，有时梦去。
相思引
作者：袁去华
朝代：宋
体裁：词

晓监燕脂拂紫绵。未忺梳掠髻云偏。日高人静，沈水袅残烟。春老菖蒲花未著，路长鱼雁信难传。无端风絮，飞到绣床边。
相思引
作者：袁去华
朝代：宋

晓鉴燕脂拂紫绵。未忄欠梳掠髻云偏。日高人静，沈水袅残烟。
春老菖蒲花未著，路长鱼雁信难传。无端风絮，飞到绣床边。
相思引
作者：袁去华
朝代：宋

皓齿清歌绝代音。眼波斜处寄情深。东风吹散，云雨杳难寻。试手罗笺花样在，唾窗茸线暗尘侵。向来多事，触绪碎人心。晓鉴燕脂拂紫绵。未忺梳掠髻云偏。日高人静，沈水袅残烟。春老菖蒲花未著，路长鱼雁信难传。无端风絮，飞到绣床边。
相思引·其二
作者：袁去华
朝代：宋

晓鉴燕脂拂紫绵。未忺梳掠髻云偏。日高人静，沈水袅残烟。春老菖蒲花未著，路长鱼雁信难传。无端风絮，飞到绣床边。
相思引·其二
作者：袁去华
朝代：宋
体裁：词

晓鉴胭脂拂紫绵。未忺梳掠髻云偏。日高人静，沈水袅残烟。春老菖蒲花未著，路长鱼雁信难传。无端风絮，飞到绣床边。
相思引·晓监燕脂拂紫绵
作者：袁去华
朝代：宋

晓监燕脂拂紫绵。
未忺梳掠髻云偏。
日高人静，沈水袅残烟。
春老菖蒲花未着，路长鱼雁信难传。
无端风絮，飞到绣床边。
相思引·皓齿清歌绝代音
作者：袁去华
朝代：宋
体裁：词

皓齿清歌绝代音。眼波斜处寄情深。东风吹散，云雨杳难寻。试手罗笺花样在，唾窗茸线暗尘侵。向来多事，触绪碎人心。
红林檎近
作者：袁去华
朝代：宋
体裁：词

森木蝉初噪，淡烟梅半黄。睡起傍檐隙，墙梢挂斜阳。鱼跃浮萍破处，碎影颠倒垂杨。晚庭谁与追凉。清风散荷香。望极霞散绮，坐待月侵廊。调冰荐饮，全胜河朔飞觞。渐参横斗转，怀人未寝，别来偏觉今夜长。
荔枝香近·荔枝香·晓来丹枫过雨
作者：袁去华
朝代：宋
体裁：词

晓来丹枫过雨，净如扫。霜空横雁，寒日翻鸦，惊嗟岁月如流，更被酒迷花恼。转眼吴霜，点鬓催老。细思欢游旧事，还自笑。断雨残云，都总似、梦初觉。锦鳞书断，宝箧香销向谁表。尽情说似啼鸟。
菩萨蛮
作者：袁去华
朝代：宋

流苏宝帐沈烟馥。寒林小景银屏曲。睡起鬓云松。日高花影重。
沈吟思昨梦。闲抱琵琶弄。破拨错成声。春愁著莫人
菩萨蛮
作者：袁去华
朝代：宋

流苏宝帐沈烟馥。寒林小景银屏曲。睡起鬓云松。日高花影重。沈吟思昨梦。闲抱琵琶弄。破拨错成声。春愁著莫人。西风送雨鸣庭树。嫩寒先到孤眠处。愁极梦频惊。马嘶天渐明。千林枫叶赤。寒事催刀尺。树杪又斜阳。迢迢归路长。
菩萨蛮·其一
作者：袁去华
朝代：宋
体裁：词

流苏宝帐沈烟馥。寒林小景银屏曲。睡起鬓云松。日高花影重。沈吟思昨梦。闲抱琵琶弄。破拨错成声。春愁著莫人。
菩萨蛮·流苏宝帐沈烟馥
作者：袁去华
朝代：宋

流苏宝帐沈烟馥。
寒林小景银屏曲。
睡起鬓云松。
日高花影重。
沈吟思昨梦。
闲抱琵琶弄。
破拨错成声。
春愁着莫人。
菩萨蛮·西风送雨鸣庭树
作者：袁去华
朝代：宋
体裁：词

西风送雨鸣庭树。嫩寒先到孤眠处。愁极梦频惊。马嘶天渐明。千林枫叶赤。寒事催刀尺。树杪又斜阳。迢迢归路长。
菩萨蛮（杜省干席上口占赋桃花菊）
作者：袁去华
朝代：宋
体裁：词

木犀开遍芙蓉老。东篱独占秋光好。还记笑春风。新妆相映红。莫嫌彭泽令。不似刘郎韵。把酒赋新诗。花前知是谁。
菩萨蛮（送刘帅）
作者：袁去华
朝代：宋
体裁：词

重湖草木威名熟。儿童犹唱平郴曲。宴寝静愔愔。恩波湘水深。举头天尺五。稳步烟霄去。三柱黑头公。朔庭谈笑空。
蓦山溪（次陈帅用曹元宠梅花韵）
作者：袁去华
朝代：宋
体裁：词

蕊珠宫阙，西帝陈嫔御。语笑梦中香，叹罗浮、几番春暮。江南岁晚，垂地冻云黄，修竹外，一枝斜，流水桥边路。小桃半吐。羞得无藏处。不怕雪霜欺，最难禁、豪风横雨。当年诗兴，犹自记扬州，今老矣，客天涯，还认何郎否。
虞美人（七夕悼亡）
作者：袁去华
朝代：宋
体裁：词

娟娟缺月梧桐影。云度银潢静。夜深檐隙下微凉。醒尽酒魂何处、藕花香。鹊桥初会明星上。执手还惆怅。莫嗟相见动经年。犹胜人间一别、便终天。
蝶恋花 其一 次韩干梦中韵
作者：袁去华
朝代：宋
体裁：词

细雨斜风催日暮。一梦华胥，记得惊人句。雾阁云窗歌舞处。翠峰青嶂无重数。解佩江头元有路。流水茫茫，尽日无人度。一点相思愁万缕。几时却跨青鸾去。
蝶恋花·十二峰前朝复暮
作者：袁去华
朝代：宋
体裁：词

十二峰前朝复暮。空忆兰台，公子高唐句。断雨残云无觅处。古来离合归冥数。咫尺明河无限路。牛女佳期，犹解年年渡。细写罗笺情缕缕。雁飞不到谁将去。
蝶恋花（次韩干梦中韵）
作者：袁去华
朝代：宋
体裁：词

细雨斜风催日暮。一梦华胥，记得惊人句。雾阁云窗歌舞处。翠峰青嶂无重数。解佩江头元有路。流水茫茫，尽日无人渡。一点相思愁万缕。几时却跨青鸾去。
诉衷情·晓来犹自雨冥冥
作者：袁去华
朝代：宋

晓来犹自雨冥冥。
投晚却能晴。
姮娥为谁着意，洗得十分明。
人自老，兔长生。
酒徐倾。
杯行到手，休更推辞，转眼参横。
诉衷情令 其二 中秋微雨，入夜开霁，吕履谦座上赋此
作者：袁去华
朝代：宋
体裁：词

晓来犹自雨冥冥。投晚却能晴。姮娥为谁著意，洗得十分明。人自老，兔长生。酒徐倾。杯行到手，休更推辞，转眼参横。
诉衷情令·其一
作者：袁去华
朝代：宋
体裁：词

荷花风细竹娟娟。新浴晚凉天。钩帘坐期素月，相对理朱弦。歌扇底，舞裙边。旧因缘。忔憎模样，别没包弹，只欠心坚。
诉衷情（中秋微雨，入夜开霁，吕履谦座上赋此）
作者：袁去华
朝代：宋

晓来犹自雨冥冥。投晚却能晴。＿娥为谁著意，洗得十分明。
人自老，兔长生。酒徐倾。杯行到手，休更推辞，转眼参横。
谒金门
作者：袁去华
朝代：宋

春索寞。楼上晚来风恶。午醉初醒罗袖薄。护寒添翠幕。愁里花时过却。闲处泪珠偷落。憔悴只羞人问著。镜中还自觉。深院闭。漫漫东风桃李。芳草萋迷烟雨细。秦楼何处是。还是伤春意味。闲却踏青天气。折得海棠双蒂子。无言心自喜。归鸟急。照水斜阳红湿。篷底夜凉风露入。藕花香习习。点滴城头漏涩。凄断草间虫泣。新恨旧愁眉上集。月斜还伫立。烟水阔。夜久风生苹末。东舫西船人语绝。四更山吐月。客里光阴电抹。不记离家时节。楼上单于听未彻。又催征棹发。云障日。檐外雪销残滴。画阁红炉窗户窄。博山烟穗直。酒入横波滟溢。羞得梅无颜色。乡有温柔元未识。更从何处觅。清汉曲。天际落霞孤鹜。幽草墙阴秋更绿。倚檐三两竹。绣被焚香独宿。梦绕绿窗华屋。何日明眸光射目。夜阑更秉烛。
谒金门·其一
作者：袁去华
朝代：宋
体裁：词

春索寞。楼上晚来风恶。午醉初醒罗袖薄。护寒添翠幕。愁里花时过却。闲处泪珠偷落。憔悴只羞人问著。镜中还自觉。
谒金门·其六
作者：袁去华
朝代：宋
体裁：词

云障日。檐外雪销残滴。画阁红炉窗户窄。博山烟穗直。酒入横波滟溢。羞得梅无颜色。乡有温柔元未识。更从何处觅。
谒金门·归鸟急
作者：袁去华
朝代：宋
体裁：词

归鸟急。照水斜阳红湿。篷底夜凉风露入。藕花香习习。点滴城头漏涩。凄断草间虫泣。新恨旧愁眉上集。月斜还伫立。
谒金门·春寂寂
作者：袁去华
朝代：宋
体裁：词

春寂寂。尽日蜂寻窗隙。隔叶黄鹂声历历。满庭芳草碧。相对熏炉象尺。新睡觉来无力。几日郎边无信息。闲拈双六掷。
谒金门·春索寞
作者：袁去华
朝代：宋

春索寞。
楼上晚来风恶。
午醉初醒罗袖薄。
护寒添翠幕。
愁里花时过却。
闲处泪珠偷落。
憔悴只羞人问着。
镜中还自觉。
谒金门·深院闭
作者：袁去华
朝代：宋
体裁：词

深院闭。漫漫东风桃李。芳草萋迷烟雨细。秦楼何处是。还是伤春意味。闲却踏青天气。折得海棠双蒂子。无言心自喜。
谒金门·清汉曲
作者：袁去华
朝代：宋
体裁：词

清汉曲。天际落霞孤鹜。幽草墙阴秋更绿。倚檐三两竹。绣被焚香独宿。梦绕绿窗华屋。何日明眸光射目。夜阑更秉烛。
谒金门·烟水阔
作者：袁去华
朝代：宋
体裁：词

烟水阔。夜久风生苹末。东舫西船人语绝。四更山吐月。客里光阴电抹。不记离家时节。楼上单于听未彻。又催征棹发。
贺新郎·晓色明窗绮
作者：袁去华
朝代：宋
体裁：词

晓色明窗绮。耿残灯、寒生翠幕，鸟啼人起。一夜西园新雨过，细草闲花似洗。漾澜影、柳塘春水。闲昼双飞归来燕，正东风、漫漫吹桃李。还是个，闷天气。回廊小院帘垂地。想连天、芳草萋迷，短长亭外。愁到春来依然在，旧事浑如梦里。又生怕、人惊憔悴。楼上谁家吹长笛，向曲中、说尽相思意。三弄处，寸心碎。
踏莎行
作者：袁去华
朝代：宋

醉捻黄花，笑持白羽。秋江绿涨迷平楚。燕鸿曾寄去年书，汉皋不记来时路。天际归舟，云中烟树。兰成憔悴愁难赋。香囊钿合忍重看，风裳水佩寻无处。
踏莎行
作者：袁去华
朝代：宋
体裁：词

醉撚黄花，笑持白羽。秋江绿涨迷平楚。燕鸿曾寄去年书，汉皋不记来时路。天际归舟，云中烟树。兰成憔悴愁难赋。香囊钿合忍重看，风裳水佩寻无处。
踏莎行·醉拈黄花
作者：袁去华
朝代：宋
体裁：词

醉拈黄花，笑持白羽。秋江绿涨迷平楚。燕鸿曾寄去年书，汉皋不记来时路。天际归舟，云中烟树。兰成憔悴愁难赋。香囊钿合忍重看，风裳水佩寻无处。
金蕉叶
作者：袁去华
朝代：宋

涛翻浪溢。调停得、似糖似蜜。试一饮、风生两腋。更烦襟顿失。
雾縠衫儿袖窄。出纤纤、自传坐客。觑得他、烘地面赤。怎得来痛惜。
金蕉叶
作者：袁去华
朝代：宋

涛翻浪溢。调停得、似饧似蜜。试一饮、风生两腋。更烦襟顿失。雾縠衫儿袖窄。出纤纤、自传坐客。觑得他、烘地面赤。怎得来痛惜。行思坐忆。知他是、怎生过日。烦恼无、千万亿。诮将做饭吃。旧日轻怜痛惜。却如今、怨深恨极。不觉长吁叹息。便直恁下得。江枫半赤。雨初晴、雁空绀碧。爱篱落、黄花秀色。带零露旋摘。向晚西风淡日。发萧萧、任从帽侧。更莫把茱萸叹息。且更持大白。沈烟篆曲。可庭轩、翠梧荫绿。挂晚景、寒林数幅。对冰盘莹玉。印枕娇红透肉。眼偷垂、睡犹未足。试纤手、清泉戏掬。看风动槛竹。
金蕉叶·江枫半赤
作者：袁去华
朝代：宋
体裁：词

江枫半赤。雨初晴、雁空绀碧。爱篱落、黄花秀色。带零露旋摘。向晚西风淡日。发萧萧、任从帽侧。更莫把茱萸叹息。且更持大白。
金蕉叶·沈烟篆曲
作者：袁去华
朝代：宋
体裁：词

沈烟篆曲。可庭轩、翠梧荫绿。挂晚景、寒林数幅。对冰盘莹玉。印枕娇红透肉。眼偷垂、睡犹未足。试纤手、清泉戏掬。看风动槛竹。
金蕉叶·涛翻浪溢
作者：袁去华
朝代：宋
体裁：词

涛翻浪溢。调停得、似饧似蜜。试一饮、风生两腋。更烦襟顿失。雾縠衫儿袖窄。出纤纤、自传坐客。觑得他、烘地面赤。怎得来痛惜。
金蕉叶·行思坐忆
作者：袁去华
朝代：宋
体裁：词

行思坐忆。知他是、怎生过日。烦恼无、千万亿。诮将做饭吃。旧日轻怜痛惜。却如今、怨深恨极。不觉长吁叹息。便直恁下得。
长相思·荷花香
作者：袁去华
朝代：宋
体裁：词

荷花香。竹风凉。万动声沈更点长。荧荧月半床。好思量。恶凄惶。独立西厢花拂墙。如今空断肠。
长相思慢
作者：袁去华
朝代：宋
体裁：词

叶舞殷红，水摇瘦碧，隐约天际帆归。寒鸦影里，断雁声中，依然残照辉辉。立马看梅。试寻香嚼蕊，醉折繁枝。山翠埽修眉。记人人、蹙黛愁时。叹客里、光阴易失，霜侵短鬓，尘染征衣。阳台云归后，到如今、重见无期。流怨清商，空细写、琴心向谁。更难将、愁随梦去，相思惟有天知。
长相思慢
作者：袁去华
朝代：宋
体裁：词

叶舞殷红，水摇瘦碧，隐约天际帆归。寒鸦影里，断雁声中，依然残照辉辉。立马看梅。试寻香嚼蕊，醉折繁枝。山翠扫修眉。记人人、蹙黛愁时。叹客里、光阴易失，霜侵短鬓，尘染征衣。阳台云归后，到如今、重见无期。流怨清商，空细写、琴心向谁。更难将、愁随梦去，相思惟有天知。
雨中花·夜行船
作者：袁去华
朝代：宋
体裁：词

江上西风晚。野水兼天远。云衣拖翠缕，易零乱。见柳叶满梢，秀色惊秋变。百岁今强半。两鬓青青，尽著吴霜偷换。向老来、功名心事懒。客里愁难遣。乍飘泊、有谁管。对照壁孤灯，相与秋虫叹。人间事，经了万千，这寂寞、几时曾见。
雨中花·夜行船·江上西风晚
作者：袁去华
朝代：宋

江上西风晚。
野水兼天远。
云衣拖翠缕，易零乱。
见柳叶满梢，秀色惊秋变。
百岁今强半。
两鬓青青，尽着吴霜偷换。
向老来、功名心事懒。
客里愁难遣。
乍飘泊、有谁管。
对照壁孤灯，相与秋虫叹。
人间事，经了万千，这寂寞、几时曾见。
雨中花（按调乃满路花）
作者：袁去华
朝代：宋

江上西风晚。野水兼天远。云衣拖翠缕，易零乱。见柳叶满梢，秀色惊秋变，百岁今强半。两鬓青青，尽著吴霜偷换。
向老来、功名心事懒。客里愁难遣。乍飘泊、有谁管。对照壁孤灯，相与秋虫叹。人间事，经了万千，这寂寞、几时曾见。
青山远·花竹亭轩
作者：袁去华
朝代：宋

花竹亭轩。
曲径通幽小洞天。
翠帏苒苒隔轻烟。
锁婵娟。
画图初试春风面，消得东君着意怜。
到伊歌扇舞裙边。
要前缘。
青山远·题王见几侍儿真
作者：袁去华
朝代：宋
体裁：词

花竹亭轩。曲径通幽小洞天。翠帏苒苒隔轻烟。锁婵娟。画图初试春风面，消得东君著意怜。到伊歌扇舞裙边。要前缘。
青山远（题王见几侍儿真）
作者：袁去华
朝代：宋

花竹亭轩。曲迳通幽小洞天。翠帏苒苒隔轻烟。锁婵娟。
画图初试春风面，消得东君著意怜。到伊歌扇舞裙边。要前缘。
风流子
作者：袁去华
朝代：宋

吴山新摇落，湖光净、鸥鹭点涟漪。望一簇画楼，记沽酒处，几多鸣橹，争趁潮归。瑞烟外，缭墙迷远近，飞观耸参差。残日衫霞，散成锦绮，怒涛推月，辗上玻璃。
西风吹残酒，重门闭，深院露下星稀。肠断凭肩私语，织锦新诗。想翠幄香消，都成闲梦素弦声苦，浑是相思。还恁强自开解，重数归期。
风流子·吴山新摇落
作者：袁去华
朝代：宋
体裁：词

吴山新摇落，湖光净、鸥鹭点涟漪。望一簇画楼，记沽酒处，几多鸣橹，争趁潮归。瑞烟外，缭墙迷远近，飞观耸参差。残日衬霞，散成锦绮，怒涛推月，辗上玻璃。西风吹残酒，重门闭，深院露下星稀。肠断凭肩私语，织锦新诗。想翠幄香消，都成闲梦，素弦声苦，浑是相思。还恁强自开解，重数归期。
鹊桥仙·明眸皓齿
作者：袁去华
朝代：宋
体裁：词

明眸皓齿，丰肌秀骨，浑是揉花碎玉。十分心事有谁知，暗恼得、愁红怨绿。残云断雨，不期而会，也要天来大福。若还虚度可怜宵，便做下、来生不足。
鹊桥仙·牛郎织女
作者：袁去华
朝代：宋
体裁：词

牛郎织女，因缘不断，结下生生世世。人言恩爱久长难，又不道、如今几岁。眼穿肠断，一年今夜，且做不期而会。三杯酒罢闭云房，管上得、床儿同睡。
鹊桥仙（七夕）
作者：袁去华
朝代：宋

牛郎织女，因缘不断，结下生生世世。人言恩爱久长难，又不道、如今几岁。
眼穿肠断，一年今夜，且做不期而会。三杯酒罢闭云房，管上得、床儿仝睡。
一叢花
作者：袁去華
朝代：宋

東風吹恨著眉心。金約瘦難任。西窗翦燭渾如夢，最愁處、南陌分襟。香歇繡囊，塵生羅幌，憔悴到如今。小花幽院夜沈沈。涼月轉槐陰。拂牆樹動開朱戶，又贏得、愁與更深。青翼不來，徵鴻難倩，流怨入瑤琴。
傾杯近
作者：袁去華
朝代：宋

邃館金鋪半掩，簾幕參差影。睡起槐陰轉午，鳥啼人寂靜。殘妝褪粉，松髻敧雲慵不整。盡無言，手挼裙帶繞花徑。酒醒時，夢迴處，舊事何堪省。共載尋春，並坐調箏何時更。心情盡日，一似楊花飛無定。未黃昏，又先愁夜永。
八聲甘州
作者：袁去華
朝代：宋

正陰陰、夏木聽黃鸝，百囀語惺鬆。乍鉤窗意適，臨池倒影，竹樹青蔥。翠蓋紅妝窈窕，香引一簾風。向晚追涼處，月掛梧桐。何處樓頭吹笛，漸玉繩低側，河漢橫空。想調冰雪藕，清夜與誰同。貯離愁、難憑夢寄，縱遣書、何日有徵鴻。房櫳靜，伴人孤寂，唯有鳴蛩。
卓牌子近
作者：袁去華
朝代：宋

曲沼朱闌，繚牆翠竹晴晝。金萬縷、搖搖風柳。還是燕子歸時，花信來後。看淡淨洗妝態，梅樣瘦。春初透。盡日明窗相守。閒共我焚香，伴伊刺繡。睡眼剩剩，今朝早是病酒。那堪更、困人時候。
南柯子·南歌子
作者：袁去華
朝代：宋

秋晚霜初肅，江寒霧未收。西風吹老白蘋洲。長笛一聲、誰在水邊樓。帶綠棖新破，真醇酒旋篘。簪花莫怪老人羞。直是黃花、羞上老人頭。
垂絲釣
作者：袁去華
朝代：宋

江楓秋老。曉來紅葉如掃。暮雨生寒，正北風低草。賓鴻早。亂半川殘照。傷懷抱。記西園飲處，微雲弄月，梅花人面爭好。路長信杳。度日房櫳悄。還是黃昏到。歸夢少。縱夢歸易覺。
安公子
作者：袁去華
朝代：宋

弱柳絲千縷。嫩黃勻遍鴉啼處。寒入羅衣春尚淺，過一番風雨。問燕子來時，綠水橋邊路。曾畫樓、見個人人否。料靜掩雲窗，塵滿哀弦危柱。庾信愁如許。為誰都著眉端聚。獨立東風彈淚眼，寄煙波東去。念永晝春閒，人倦如何度。閒傍枕、百囀黃鸝語。喚覺來厭厭，殘照依然花塢。
宴清都
作者：袁去華
朝代：宋

暮雨消煩暑。房櫳□、頓覺秋意如許。天高雲杳，山橫紺碧，桂華初吐。空庭靜掩桐陰，更苒苒、流螢暗度。記那時、朱戶迎風，西廂待月私語。佳期易失難重，餘香破鏡，雖在何據。如今要見，除非是夢，幾時曾做。人言雁足傳書，待盡寫、相思寄與。又怎生、說得愁腸，千絲萬縷。
山花子
作者：袁去華
朝代：宋

霧閣雲窗別有天。豐肌秀骨淨娟娟。獨立含情羞不語，總妖妍。持酒聽歌心已醉，可憐白髮更蒼顏。紅燭紗籠休點著，月中還。
思佳客
作者：袁去華
朝代：宋

寶閣珠宮夜未央。嫌遲怕晚不成妝。乞求烏鵲填河漢，已早玉繩低建章。籠月燭，閉雲房。經年離恨不勝長。思量也勝妲娥在，夜夜孤眠不識雙。
思佳客
作者：袁去華
朝代：宋

把酒聽歌始此回。流鶯花底語徘徊。神仙也許人間見，腔調新翻輦下來。銀燭灺，玉山頹。誰言弱水隔蓬萊。絕勝想像高唐賦，浪作行雲行雨猜。
思佳客
作者：袁去華
朝代：宋

飛燕雙雙掌上身。花光紛豔晚妝新。纖腰妙舞縈迴雪，皓齒清歌遏住雲。歡卜夜，座添春。近前生怕主人嗔。主人見慣渾閒事，惱殺醒狂一個人。
惜分飛
作者：袁去華
朝代：宋

平日悲秋今已老。細看秋光自好。風緊寒生早。漫將短髮還吹帽。寂寞東籬人不到。只有淵明醉倒。一笑留殘照。世間萬事蠅頭小。
惜分飛
作者：袁去華
朝代：宋

雨過殘陽明遠樹。樹底鳴蟬無數。臨水人家住。靠西便入江南路。曲徑通幽深幾許。翠竹短窗無暑。小立憑肩語。箇中曾是孤眠處。
東坡引
作者：袁去華
朝代：宋

隴頭梅半吐。江南歲將暮。閒窗盡日將愁度。黃昏愁更苦。歸期望斷，雙魚尺素。念嘶騎、今到何處。殘燈背壁三更鼓。斜風吹細雨。
柳梢青
作者：袁去華
朝代：宋

一水縈迴。參天古木，夾岸蒼崖。三十三年，客星堂上，幾度曾來。眼看變化雲雷。分白首、煙波放懷。細細平章，釣臺畢竟，高似雲臺。
柳梢青
作者：袁去華
朝代：宋

天接滄浪。晴虹垂飲，千步修梁。萬頃玻璃，洞庭之外，純浸斜陽。西風勸我持觴。況高棟、層軒自涼。飲罷不知，此身歸處，獨詠蒼茫。
柳梢青
作者：袁去華
朝代：宋

白鷺洲前，烏衣巷口，江上城郭。萬古豪華，六朝興廢，潮生潮落。信流一葉飄泊。嘆問米、東遊計錯。老眼昏花，吳山何處，孤雲天角。
柳梢青
作者：袁去華
朝代：宋

草底蟲吟。煙橫水際，月澹松陰。荷近香濃，竹深涼早，銷盡煩襟。發稀渾不勝簪，更客裡、吳霜暗侵。富貴功名，本來無意，何況如今。
水調歌頭
作者：袁去華
朝代：宋

一葉墮金井，秋色滿蟾宮。嬋娟影裡，玉簫吹斷碧芙蓉。繚繞宮牆千雉，森聳觚稜雙闕，縹緲五雲中。鬱鬱蔥蔥處，佳氣夜如虹。日華邊，江海客，每從容。青錢萬選，北門東觀會留儂。堪嘆搏沙一散，今夜扁舟何許，紅蓼碧蘆叢。無地寄愁絕，把酒酹西風。
水調歌頭
作者：袁去華
朝代：宋

吳門古都會，疇昔記曾遊。輕帆卸處，西風吹老白蘋洲。試覓姑蘇臺榭，尚想吳王宮闕，陸海跨鰲頭。西子竟何許，水殿漫涼秋。畫圖中，煙際寺，水邊樓。叫雲橫玉，須臾三弄不勝愁。興廢都歸閒夢，俯仰已成陳跡，家在澤南州。有恨向誰說，月湧大江流。
水調歌頭
作者：袁去華
朝代：宋

天下最奇處，綠水照朱樓。三高仙去，白頭千古想風流。跨海晴虹垂飲，極目滄波無際，落日去漁舟。蘋末西風起，橘柚洞庭秋。記當年，攜長劍，覓封侯。而今憔悴長安，客裡嘆淹留。回首洪崖西畔，隨分生涯可老，卒歲不知愁。做個終焉計，誰羨五湖遊。
水調歌頭
作者：袁去華
朝代：宋

筆陣萬人敵，風韻玉壺冰。文章萬丈光焰，論價抵連城。小試馮川三異，無數成陰桃李，寒谷自春生。奏牘三千字，晁董已銷聲。璽書下，天尺五，運千齡。長安知在何處，指點日邊明。看取綸巾羽扇，靜掃神州赤縣，功業小良平。翻笑凌煙閣，雙鬢半星星。
水調歌頭
作者：袁去華
朝代：宋

雄跨洞庭野，楚望古湘州。何王臺殿，危基百尺自西劉。尚想霓旌千騎，依約入雲歌吹，屈指幾經秋。嘆息繁華地，興廢兩悠悠。登臨處，喬木老，大江流。書生報國無地，空白九分頭。一夜寒生關塞，萬里雲埋陵闕，耿耿恨難休。徙倚霜風裡，落日伴人愁。
水調歌頭
作者：袁去華
朝代：宋

雲凍鳥飛滅，春意著林巒。姮娥何事，醉撼瑞葉落人間。斜入酒樓歌處，微褪茅簷煙際，窗戶漾光寒。西帝遊何許，翳鳳更驂鸞。玉樓聳，銀海眩，倚闌干。漁蓑江上歸去，渾勝畫圖看。三嗅疏枝冷蕊，索共梅花一笑，相對兩無言。月影黃昏裡，清興繞吳山。
水調歌頭
作者：袁去華
朝代：宋

鳥影度疏木，天勢入平湖。滄波萬頃，輕風落日片帆孤。渡口千章雲木，苒苒炊煙一縷，人在翠微居。客裡更愁絕，回首憶吾廬。功名事，今老矣，待何如。拂衣歸去，誰道張翰為蓴鱸。且就竹深荷靜，坐看山高月小，劇飲與誰俱。長嘯動林木，意氣欲凌虛。
浣溪沙
作者：袁去華
朝代：宋

一夕高唐夢裡狂。雲情雨意兩茫茫。袖間依約去年香。乳燕鳴鳩閒院落，垂楊芳草小池塘。牆梢冉冉又斜陽。
浣溪沙
作者：袁去華
朝代：宋

庭下叢萱翠欲流。梁間雙燕語相酬。日長簾底篆煙留。金勒去遙芳草歇，玉簫吹罷紫蘭秋。一年春事只供愁。
浣溪沙
作者：袁去華
朝代：宋

玉骨冰肌比似誰。淡妝淺笑總相宜。一枝清絕照漣漪。客意無聊花亦老，風煙錯莫雨垂垂。溪邊立馬斷腸時。
減字木蘭花
作者：袁去華
朝代：宋

微紅嫩白。照水橫枝初摘索。一夢揚州。客裡相逢無限愁。黃昏院落。細細清香無處著。覓句持觴。鬢點吳霜不礙狂。
減字木蘭花
作者：袁去華
朝代：宋

燈前初見。冰玉玲瓏驚眼眩。豔溢香繁。絕勝溪邊月下看。鉛華盡洗。只有檀唇紅不退。傾坐精神。全似當時一個人。
滿庭芳
作者：袁去華
朝代：宋

雨送涼來，風將雲去，晚天千頃玻璃。嬋娟依舊，出海較些遲。玉兔秋毫可數，疏星外、烏鵲南飛。今何夕，空浮大白，一笑共誰持。團欒，成露坐，雲鬟香霧，玉臂清輝。任短髭爭挽，問我歸期。三弄樓頭長笛，愁人處、休苦高吹。沈吟久，搘頤細數，四十九年非。
滿庭芳
作者：袁去華
朝代：宋

馬上催歸，枕邊喚起，謝他閒管閒愁。正難行處，雲木叫鉤輈。似笑天涯倦客，區區地、著甚來由。真憐我，提壺勸飲，一醉散千憂。人生，誰滿百，閒中最樂，飽外何求。算苦無官況，莫要來休。住個溪山好處，隨緣老、蠟屐漁舟。雖難比，東山綠野，得似個優遊。
滿庭芳
作者：袁去華
朝代：宋

麥隴黃輕，桑疇綠暗，野橋新碧泱泱。怕春歸去，鶯語燕飛忙。風定閒花自落，穿幽徑、拾蕊尋香。曾來處，孤雲翠壁，依舊掛斜陽。客愁，知幾許，唯思徑醉，誰與持觴。料文君衣帶，為我偷長。苦憶新晴晝永，閒相伴、刺繡明窗。何時得，西風夜雨，枕簟共新涼。
滿江紅
作者：袁去華
朝代：宋

畫棟珠簾，臨無地、滄波萬頃。雲盡斂、西山橫翠，半江沈影。斜日明邊回白鳥，晚煙深處迷漁艇。聽棹歌、遊女採蓮歸，聲相應。愁似織，人誰省。情縱在，歡難更。滿身香猶是，舊時筍令。宦海歸來塵撲帽，酒徒散盡霜侵鬢。最愁處、獨立詠蒼茫，西風勁。
滿江紅
作者：袁去華
朝代：宋

社雨初晴，煙光暖、吳山滴翠。望絳闕、祥雲虧蔽，粉垣千雉。萬柳低垂春似酒，微風不動天如醉。遍萬井、嬉嬉畫圖中，歡聲裡。嗟倦客，道傍李。看人事，槐根蟻。立蒼茫俯仰，漫悲身世。靖節依然求縣令，元龍老去空豪氣。便乘興、一葉泛滄浪，吾歸矣。
滿江紅
作者：袁去華
朝代：宋

香霧空濛，簷牙外、流螢自照。夜向久、明河東畔，電飛雲繞。錯落疏星垂屋角，須臾萬弩鳴林杪。漸翠竹、蒼梧嫩涼生，驚秋早。人語靜，籤聲杳。珍簟冷，紗廚小。想雲窗依舊，夢尋難到。雁足空來書斷絕，眉頭頓著愁多少。縱細寫、琴心有誰知，朱弦悄。
玉樓春
作者：袁去華
朝代：宋

垂鬟初學窺門戶。妙舞妍歌俱獨步。引成密約笑言間，認得真情離別處。潘郎兩鬢今如許。縱得相逢知認否。多時無雁寄書來，今夜倩風吹夢去。
相思引
作者：袁去華
朝代：宋

曉監燕脂拂紫綿。未忺梳掠髻雲偏。日高人靜，瀋水嫋殘煙。春老菖蒲花未著，路長魚雁信難傳。無端風絮，飛到繡床邊。
相思引
作者：袁去華
朝代：宋

皓齒清歌絕代音。眼波斜處寄情深。東風吹散，雲雨杳難尋。試手羅箋花樣在，唾窗茸線暗塵侵。向來多事，觸緒碎人心。
紅林擒近
作者：袁去華
朝代：宋

森木蟬初噪，淡煙梅半黃。睡起傍簷隙，牆梢掛斜陽。魚躍浮萍破處，碎影顛倒垂楊。晚庭誰與追涼。清風散荷香。望極霞散綺，坐待月侵廊。調冰薦飲，全勝河朔飛觴。漸參橫斗轉，懷人未寢，別來偏覺今夜長。
荔枝香近·荔枝香
作者：袁去華
朝代：宋

曉來丹楓過雨，淨如掃。霜空橫雁，寒日翻鴉，驚嗟歲月如流，更被酒迷花惱。轉眼吳霜，點鬢催老。細思歡遊舊事，還自笑。斷雨殘雲，都總似、夢初覺。錦鱗書斷，寶篋香銷向誰表。盡情說似啼鳥。
菩薩蠻
作者：袁去華
朝代：宋

木犀開遍芙蓉老。東籬獨佔秋光好。還記笑春風。新妝相映紅。莫嫌彭澤令。不似劉郎韻。把酒賦新詩。花前知是誰。
菩薩蠻
作者：袁去華
朝代：宋

流蘇寶帳沈煙馥。寒林小景銀屏曲。睡起鬢雲松。日高花影重。沈吟思昨夢。閒抱琵琶弄。破撥錯成聲。春愁著莫人。
菩薩蠻
作者：袁去華
朝代：宋

西風送雨鳴庭樹。嫩寒先到孤眠處。愁極夢頻驚。馬嘶天漸明。千林楓葉赤。寒事催刀尺。樹杪又斜陽。迢迢歸路長。
菩薩蠻
作者：袁去華
朝代：宋

重湖草木威名熟。兒童猶唱平郴曲。宴寢靜愔愔。恩波湘水深。舉頭天尺五。穩步煙霄去。三柱黑頭公。朔庭談笑空。
蘭陵王
作者：袁去華
朝代：宋

小橋直。林表遙岑寸碧。斜陽外、霞絢晚空，一目千里總佳色。初寒遍澤國。投老依然是客。功名事，雲散鳥飛，匣裡青萍漫三尺。重來愴陳跡。又水褪沙痕，風滿帆席。鱸肥蓴美曾同食。聽虛閣松韻，古牆竹影，參差猶記過此驛。傍溪南山北。悲惻。暗愁積。擁繡被焚香，誰伴孤寂。追尋恩怨無窮極。正難續幽夢，厭聞鄰笛。那堪簷外，更夜雨，斷又滴。
蘭陵王
作者：袁去華
朝代：宋

曉陰薄。隔屋呼晴噪鵲。長煙嫋、輕素望中，林表初陽照城郭。秋容自寂寞。清淺溪痕旋落。橋虹外，明嶂萬重，雲木千章映樓閣。天涯信飄泊。漫水繞郴山，尺素難託。文園多病寬衣索。最長笛聲斷，畫闌憑暖，黃昏前後況味惡。甚良宵閒卻。遼邈。誤行樂。料恨寄徽弦，心倦梳掠。西風滿院垂簾幕。對千里明月，五更悲角。歸期秋盡，尚未定，怎睡著。
虞美人
作者：袁去華
朝代：宋

娟娟缺月梧桐影。雲度銀潢靜。夜深簷隙下微涼。醒盡酒魂何處、藕花香。鵲橋初會明星上。執手還惆悵。莫嗟相見動經年。猶勝人間一別、便終天。
蝶戀花
作者：袁去華
朝代：宋

十二峰前朝復暮。空憶蘭臺，公子高唐句。斷雨殘雲無覓處。古來離合歸冥數。咫尺明河無限路。牛女佳期，猶解年年渡。細寫羅箋情縷縷。雁飛不到誰將去。
蝶戀花
作者：袁去華
朝代：宋

細雨斜風催日暮。一夢華胥，記得驚人句。霧閣雲窗歌舞處。翠峰青嶂無重數。解佩江頭元有路。流水茫茫，盡日無人渡。一點相思愁萬縷。幾時卻跨青鸞去。
賀新郎
作者：袁去華
朝代：宋

曉色明窗綺。耿殘燈、寒生翠幕，鳥啼人起。一夜西園新雨過，細草閒花似洗。漾瀾影、柳塘春水。閒晝雙飛歸來燕，正東風、漫漫吹桃李。還是個，悶天氣。迴廊小院簾垂地。想連天、芳草萋迷，短長亭外。愁到春來依然在，舊事渾如夢裡。又生怕、人驚憔悴。樓上誰家吹長笛，向曲中、說盡相思意。三弄處，寸心碎。
踏莎行
作者：袁去華
朝代：宋

醉拈黃花，笑持白羽。秋江綠漲迷平楚。燕鴻曾寄去年書，漢皋不記來時路。天際歸舟，雲中煙樹。蘭成憔悴愁難賦。香囊鈿合忍重看，風裳水佩尋無處。
金蕉葉
作者：袁去華
朝代：宋

江楓半赤。雨初晴、雁空紺碧。愛籬落、黃花秀色。帶零露旋摘。向晚西風淡日。發蕭蕭、任從帽側。更莫把茱萸嘆息。且更持大白。
金蕉葉
作者：袁去華
朝代：宋

沈煙篆曲。可庭軒、翠梧蔭綠。掛晚景、寒林數幅。對冰盤瑩玉。印枕嬌紅透肉。眼偷垂、睡猶未足。試纖手、清泉戲掬。看風動檻竹。
金蕉葉
作者：袁去華
朝代：宋

濤翻浪溢。調停得、似餳似蜜。試一飲、風生兩腋。更煩襟頓失。霧縠衫兒袖窄。出纖纖、自傳坐客。覷得他、烘地面赤。怎得來痛惜。
雨中花·夜行船
作者：袁去華
朝代：宋

江上西風晚。野水兼天遠。雲衣拖翠縷，易零亂。見柳葉滿梢，秀色驚秋變。百歲今強半。兩鬢青青，盡著吳霜偷換。向老來、功名心事懶。客裡愁難遣。乍飄泊、有誰管。對照壁孤燈，相與秋蟲嘆。人間事，經了萬千，這寂寞、幾時曾見。
青山遠
作者：袁去華
朝代：宋

花竹亭軒。曲徑通幽小洞天。翠幃苒苒隔輕煙。鎖嬋娟。畫圖初試春風面，消得東君著意憐。到伊歌扇舞裙邊。要前緣。
驀山溪
作者：袁去華
朝代：宋

蕊珠宮闕，西帝陳嬪御。語笑夢中香，嘆羅浮、幾番春暮。江南歲晚，垂地凍雲黃，修竹外，一枝斜，流水橋邊路。小桃半吐。羞得無藏處。不怕雪霜欺，最難禁、豪風橫雨。當年詩興，猶自記揚州，今老矣，客天涯，還認何郎否。
大涤洞天留题
作者：袁君儒
朝代：宋

断鳌立极天不崩，谁着天柱东南方。
浑沌无窍不斧凿，谁开九锁如回肠。
栖真其人今在否，天坛千载空苍茫。
我来泉上一抚掌，龙洞激烈而腾骧。
翠蛟亭前无六月，天为洗涤心清凉。
雅欲削去仙隠迹，驱此山过云水乡。
大涤洞天留题
作者：袁君儒
朝代：宋

断鳌立极天不崩，谁著天柱东南方。浑沌无窍不斧凿，谁开九锁如回肠。栖真其人今在否，天坛千载空苍茫。我来泉上一抚掌，龙洞激烈而腾骧。翠蛟亭前无六月，天为洗涤心清凉。雅欲削去仙隐迹，驱此山过云水乡。
大滌洞天留題
作者：袁君儒
朝代：宋

斷鼇立極天不崩，誰著天柱東南方。
渾沌無竅不斧鑿，誰開九鎖如回腸。
棲真其人今在否，天壇千載空蒼茫。
我來泉上一撫掌，龍洞激烈而騰驤。
翠蛟亭前無六月，天爲洗滌心清涼。
雅欲削去仙隠迹，驅此山過雲水鄉。
句
作者：袁坰
朝代：宋

雖云誤失風霜操，不替調羹爲子賢。
句
作者：袁垧
朝代：宋
体裁：句

虽云误失风霜操，不替调羹为子贤。
昨暮侍玉霄亭坐新月初上凉风叠至配以丹荔白醑景物且美赋诗呈知府丈
作者：袁复一
朝代：宋

夜凉时到此亭中，舞袂掀髯几许同。竹叶旧曾浮大白，绛囊新喜擘轻红。若为遽舍风千叠，未苦能留月一弓。只尺玉峰应好在，欲招鸾驭下空濛。
金陵怀古
作者：袁太初
朝代：宋
体裁：七言律诗

晋委东都帝秣陵，岂无机会可争衡。诸公坐视敌来往，一水反为国重轻。北伐上章空有语，中流击楫竟何成。登临不是多伤感，老却胸中十万兵。
金陵懷古
作者：袁太初
朝代：宋

晉委東都帝秣陵，豈無機會可爭衡。
諸公坐視敵來往，一水反爲國重輕。
北伐上章空有語，中流擊楫竟何成。
登臨不是多傷感，老却胸中十萬兵。
留別貴州父老
作者：袁宏德
朝代：宋

翻笑行藏不自由，郵亭杯酒又淹留。
罷官却喜身還健，報最空慚政未優。
截鐙祇今難繫馬，賣刀自昔已牽牛。
蠻烟嶺樹斜陽路，兩地離懷一樣秋。
留别贵州父老
作者：袁宏德
朝代：宋

翻笑行藏不自由，邮亭杯酒又淹留。罢官却喜身还健，报最空惭政未优。截镫祇今难系马，卖刀自昔已牵牛。蛮烟岭树斜阳路，两地离怀一样秋。
留别贵州父老
作者：袁宏德
朝代：宋

翻笑行藏不自由，邮亭杯酒又淹留。
罢官却喜身还健，报最空惭政未优。
截镫祇今难繫马，卖刀自昔已牵牛。
蛮烟岭树斜阳路，两地离怀一样秋。
三學山
作者：袁彥安
朝代：宋

萬松櫂秀五弟柏，千劫棲賢三學山。
佛定光生玉璽潤，僧衣細結藕絲斑。
歸來鸚鵡掃白塔，聲在翠微烟靄間。
三学山
作者：袁彦安
朝代：宋
体裁：古风

万松棹秀五弟柏，千劫栖贤三学山。佛定光生玉玺润，僧衣细结藕丝斑。归来鹦鹉扫白塔，声在翠微烟霭间。
昨暮侍玉霄亭坐新月初上凉风迭至配以丹荔白醑景物且美赋诗呈知府丈
作者：袁復一
朝代：宋

夜凉时到此亭中，舞袂掀髯几许同。
竹叶旧曾浮大白，绛囊新喜擘轻红。
若为遽舍风千迭，未苦能留月一弓。
只尺玉峰应好在，欲招鸾驭下空蒙。
昨暮侍玉霄亭坐新月初上涼風疊至配以丹荔白醑景物且美賦詩呈知府丈
作者：袁復一
朝代：宋

夜涼時到此亭中，舞袂掀髯幾許同。
竹葉舊曾浮大白，絳囊新喜擘輕紅。
若爲遽舍風千疊，未苦能留月一弓。
只尺玉峰應好在，欲招鸞馭下空濛。
詩一首
作者：袁思永
朝代：宋

萬疊雲山擁郡樓，憑欄下瞰卧龍湫。
二年吏役何曾到，孤負清風月白秋。
诗一首
作者：袁思永
朝代：宋

万叠云山拥郡楼，凭栏下瞰卧龙湫。二年吏役何曾到，孤负清风月白秋。
诗一首
作者：袁思永
朝代：宋

万迭云山拥郡楼，凭栏下瞰卧龙湫。
二年吏役何曾到，孤负清风月白秋。
句
作者：袁抗
朝代：宋

许乡松老神仙远，葛井丹成日月长。压江揖翠镇庚方，一带蓝光属豫章。
句·其一
作者：袁抗
朝代：宋

許鄉松老神仙遠，葛井丹成日月長。
句·其一
作者：袁抗
朝代：宋

许乡松老神仙远，葛井丹成日月长。
句·其二
作者：袁抗
朝代：宋

压江揖翠镇庚方，一带蓝光属豫章。
句·其二
作者：袁抗
朝代：宋

壓江揖翠鎮庚方，一带藍光屬豫章。
句
作者：袁枢
朝代：宋

温黄前后并，殿下不须行。
寄朱晦翁山中丹砂
作者：袁枢
朝代：宋

丹砂九转世莫传，羽衣婀娜飞朝天。
凄然风露洗尘世，星斗一天随转旋。
空余丹鼎在岩际，夜夜虹光腾霁烟。
天遗紫阳弭绛节，点石成玉公须专。
朝来金锁开洞府，丹火已灰当復然。
离龙坎虎玄又玄，不须人间询谪仙。
黄熊跑号青兕舞，争欲舐鼎严笞鞭。
岩头风高捲衣袂，嘶断玉龙云满川。
怡然上池漱琼液，鼓枻下濯丹溪泉。
云间双鹤傥未下，招隠为我歌长篇。
寄朱晦翁山中丹砂
作者：袁枢
朝代：宋

丹砂九转世莫传，羽衣婀娜飞朝天。凄然风露洗尘世，星斗一天随转旋。空馀丹鼎在岩际，夜夜虹光腾霁烟。天遗紫阳弭绛节，点石成玉公须专。朝来金锁开洞府，丹火已灰当复然。离龙坎虎玄又玄，不须人间询谪仙。黄熊跑号青兕舞，争欲舐鼎严笞鞭。岩头风高捲衣袂，嘶断玉龙云满川。怡然上池漱琼液，鼓枻下濯丹溪泉。云间双鹤傥未下，招隐为我歌长篇。
武夷精舍十咏 其三 隐求室
作者：袁枢
朝代：宋

本是山中人，归来山中友。岂同荷蓧老，永结躬耕耦。浮云忽出岫，肤寸弥九有。此志未可量，见之千载后。
武夷精舍十咏 其九 茶灶
作者：袁枢
朝代：宋

摘茗蜕仙岩，汲水潜虬穴。旋然石上灶，轻汎瓯中雪。清风已生腋，芳味犹在舌。何时棹孤舟，来此分馀啜。
武夷精舍十咏 其五 寒栖馆
作者：袁枢
朝代：宋

岩前风入松，谷口泉漱石。写之五弦琴，身在函丈席。竹间有馀地，营馆招羽客。静夜縆高弦，待月寒林隙。
武夷精舍十咏 其八 钓矶
作者：袁枢
朝代：宋

投辖出东溟，持竿归九曲。溪翁来问讯，笑失双鬓绿。潭边旧钓石，瑩滑磨青玉。竟日谩垂纶，忘机看鸥浴。
武夷精舍十咏 其六 晚对亭
作者：袁枢
朝代：宋

落日郁苍烟，空山转寒碧。石屏倚天立，端峭一千尺。无言独与对，足以永朝夕。何用向时流，抵掌恣谈剧。
武夷精舍十咏 其十 渔艇
作者：袁枢
朝代：宋

溪回山路断，月白沙汀冷。有人掀短篷，击棹歌声永。闻之三叹息，涣然发深省。归去万石滩，理我钓鱼艇。
武夷精舍十咏·仁智堂
作者：袁枢
朝代：宋
体裁：古风

此身本无累，动静随所寓。结庐在岩谷，自适山水趣。朝来挹云气，日夕沐风露。坐观天地心，讵忘仁智虑。
武夷精舍十咏·寒栖馆
作者：袁枢
朝代：宋

岩前风入松，谷口泉漱石。
写之五弦琴，身在函丈席。
竹间有余地，营馆招羽客。
静夜緪高弦，待月寒林隙。
武夷精舍十咏·晚对亭
作者：袁枢
朝代：宋

落日鬰苍烟，空山转寒碧。
石屏倚天立，端峭一千尺。
无言独与对，足以永朝夕。
何用向时流，抵掌恣谈剧。
武夷精舍十咏·渔艇
作者：袁枢
朝代：宋

溪迴山路断，月白沙汀冷。
有人掀短篷，击棹歌声永。
闻之三嘆息，涣然发深省。
归去万石滩，理我钓鱼艇。
武夷精舍十咏·茶竈
作者：袁枢
朝代：宋

摘茗蜕仙岩，汲水潜虬穴。
旋然石上竈，轻泛瓯中雪。
清风已生腋，芳味犹在舌。
何时棹孤舟，来此分余啜。
武夷精舍十咏·观善斋
作者：袁枢
朝代：宋
体裁：古风

出处绍前哲，典型资后生。虚堂悬青镜，视者心自明。古人不难到，功用在力行。缅怀朋簪盍，耿耿中夜情。
武夷精舍十咏·钓矶
作者：袁枢
朝代：宋
体裁：古风

投辖出东溟，持竿归九曲。溪翁来问讯，笑失双鬓绿。潭边旧钓石，莹滑磨青玉。竟日谩垂纶，忘机看鸥浴。
武夷精舍十咏·铁笛亭
作者：袁枢
朝代：宋
体裁：古风

当年跨鹤翁，想在云深处。铁笛忽龙吟，万壑披霾雾。遥知发天秘，踏破苍苔路。吹与众仙闻，来看晚题句。
武夷精舍十咏·隐屏精舍
作者：袁枢
朝代：宋

先生出云谷，看尽东南山。吴越几往来，衡庐屡跻攀。恨无璚瑶英，驻此冰雪颜。有怀武夷仙，相期苍翠间。此身本无累，动静随所寓。结庐在岩谷，自适山水趣。朝来挹云气，日夕沐风露。坐观天地心，讵忘仁智虑。本是山中人，归来山中友。岂同荷蓧老，永结躬耕耦。浮云忽出岫，肤寸弥九有。此志未可量，见之千载后。出处绍前哲，典型资后生。虚堂悬青镜，视者心自明。古人不难到，功用在力行。缅怀朋簪盍，耿耿中夜情。岩前风入松，谷口泉漱石。写之五弦琴，身在函丈席。竹间有馀地，营馆招羽客。静夜縆高弦，待月寒林隙。落日郁苍烟，空山转寒碧。石屏倚天立，端峭一千尺。无言独与对，足以永朝夕。何用向时流，抵掌恣谈剧。当年跨鹤翁，想在云深处。铁笛忽龙吟，万壑披霾雾。遥知发天秘，踏破苍苔路。吹与众仙闻，来看晚题句。投辖出东溟，持竿归九曲。溪翁来问讯，笑失双鬓绿。潭边旧钓石，瑩滑磨青玉。竟日谩垂纶，忘机看鸥浴。摘茗蜕仙岩，汲水潜虬穴。旋然石上灶，轻汎瓯中雪。清风已生腋，芳味犹在舌。何时棹孤舟，来此分馀啜。溪回山路断，月白沙汀冷。有人掀短篷，击棹歌声永。闻之三叹息，涣然发深省。归去万石滩，理我钓鱼艇。
武夷精舍十咏·隠屏精舍
作者：袁枢
朝代：宋
体裁：古风

先生出云谷，看尽东南山。吴越几往来，衡庐屡跻攀。恨无璚瑶英，驻此冰雪颜。有怀武夷仙，相期苍翠间。
武夷精舍十咏·隠求室
作者：袁枢
朝代：宋

本是山中人，归来山中友。
岂同荷莜老，永结躬耕耦。
浮云忽出岫，肤寸弥九有。
此志未可量，见之千载后。
题屏风
作者：袁枢
朝代：宋
体裁：五言绝句

泰山一毫轻，沧海一滴水。我观天地间，何啻犹一指。
题建宁南乡桥
作者：袁枢
朝代：宋
体裁：七言绝句

玉龙倒影卧寒潭，人在云霄天地宽。借问是谁题此柱，茂陵词客到长安。
高宗皇帝挽词
作者：袁枢
朝代：宋

云集燕城扰，龙翔汉业兴。风燃燎衣火，雪拥渡河冰。险难成戡定，忧劳付纂承。百年馀父老，呜咽望原陵。历数钦尧命，讴歌乐舜归。玑衡新日月，黼黻旧裳衣。姑射游神远，崆峒探道微。龙髯攀莫及，空怅白云飞。
高宗皇帝挽词·其一
作者：袁枢
朝代：宋

云集燕城扰，龙翔汉业兴。
风燃燎衣火，雪拥渡河冰。
险难成戡定，忧劳付纂承。
百年余父老，呜咽望原陵。
高宗皇帝挽词·其一
作者：袁枢
朝代：宋

云集燕城扰，龙翔汉业兴。风燃燎衣火，雪拥渡河冰。险难成戡定，忧劳付纂承。百年馀父老，呜咽望原陵。
高宗皇帝挽词·其二
作者：袁枢
朝代：宋
体裁：五言律诗

历数钦尧命，讴歌乐舜归。玑衡新日月，黼黻旧裳衣。姑射游神远，崆峒探道微。龙髯攀莫及，空怅白云飞。
接晦庵荐志南书有作
作者：袁梅岩
朝代：宋

上人解作风骚话，云谷书来特地夸。
杨柳杏花风雨后，不知诗轴在谁家。
接晦庵荐志南书有作
作者：袁梅岩
朝代：宋

上人解作风骚话，云谷书来特地誇。杨柳杏花风雨后，不知诗轴在谁家。
接晦庵薦志南書有作
作者：袁梅岩
朝代：宋

上人解作風騷話，雲谷書來特地誇。
楊柳杏花風雨後，不知詩軸在誰家。
游惠山
作者：袁植
朝代：宋

挐舟到山寺，詩句偶緣情。
山自錫無後，寺因泉有名。
樓陰回夕景，樹色向冬榮。
就水別茶味，全勝他處烹。
游惠山
作者：袁植
朝代：宋

挐舟到山寺，诗句偶缘情。
山自锡无后，寺因泉有名。
楼阴回夕景，树色向冬荣。
就水别茶味，全胜他处烹。
題惠山次韵蔣叔任觀溪漲
作者：袁植
朝代：宋

烟曳平川上，雲屯翠嶺頭。
雨淫成大浸，堤潰失安流。
地入三吳窄，山餘九隴浮。
不應昏墊後，始用濟川舟。
題惠山練師竹軒
作者：袁植
朝代：宋

子猷喜種竹，太白喜乘月。
俛仰雲泥間，勝事俱清絕。
况乃吾廬幽，風烟浩一丘。
竹虛能受月華白，月白能牽竹翠浮。
不應玉壘李太白，長對山陰王子猷。
未携花下一壺酒，已登殘夜水明樓。
人間好景四并難，無如月下春琅玕。
影摇金鎖碎，光動劍芒寒。
魂醒耿不寐，哦詩坐長嘆。
题惠山次韵蒋叔任观溪涨
作者：袁植
朝代：宋

烟曳平川上，云屯翠岭头。
雨淫成大浸，堤溃失安流。
地入三吴窄，山余九陇浮。
不应昏垫后，始用济川舟。
题惠山次韵蒋叔任观溪涨
作者：袁植
朝代：宋

烟曳平川上，云屯翠岭头。雨淫成大浸，堤溃失安流。地入三吴窄，山馀九陇浮。不应昏垫后，始用济川舟。
题惠山练师竹轩
作者：袁植
朝代：宋

子猷喜种竹，太白喜乘月。俛仰云泥间，胜事俱清绝。况乃吾庐幽，风烟浩一丘。竹虚能受月华白，月白能牵竹翠浮。不应玉垒李太白，长对山阴王子猷。未携花下一壶酒，已登残夜水明楼。人间好景四并难，无如月下春琅玕。影摇金锁碎，光动剑芒寒。魂醒耿不寐，哦诗坐长叹。
题惠山练师竹轩
作者：袁植
朝代：宋

子猷喜种竹，太白喜乘月。
俛仰云泥间，胜事俱清绝。
况乃吾庐幽，风烟浩一丘。
竹虚能受月华白，月白能牵竹翠浮。
不应玉垒李太白，长对山阴王子猷。
未携花下一壶酒，已登残夜水明楼。
人间好景四并难，无如月下春琅玕。
影摇金锁碎，光动剑芒寒。
魂醒耿不寐，哦诗坐长嘆。
句
作者：袁樞
朝代：宋

溫黄前後并，殿下不須行。
寄朱晦翁山中丹砂
作者：袁樞
朝代：宋

丹砂九轉世莫傳，羽衣婀娜飛朝天。
淒然風露洗塵世，星斗一天隨轉旋。
空餘丹鼎在巖際，夜夜虹光騰霽煙。
天遺紫陽弭絳節，點石成玉公須專。
朝來金鎖開洞府，丹火已灰當復然。
離龍坎虎玄又玄，不須人間詢謫仙。
黄熊跑號青兕舞，爭欲舐鼎嚴笞鞭。
巖頭風高捲衣袂，嘶斷玉龍雲滿川。
怡然上池漱瓊液，鼓枻下濯丹溪泉。
雲間雙鶴儻未下，招隠爲我歌長篇。
武夷精舍十詠·仁智堂
作者：袁樞
朝代：宋

此身本無累，動靜隨所寓。
結廬在巖谷，自適山水趣。
朝來挹雲氣，日夕沐風露。
坐觀天地心，詎忘仁智慮。
武夷精舍十詠·寒棲館
作者：袁樞
朝代：宋

巖前風入松，谷口泉漱石。
寫之五弦琴，身在函丈席。
竹間有餘地，營館招羽客。
靜夜緪高弦，待月寒林隙。
武夷精舍十詠·晚對亭
作者：袁樞
朝代：宋

落日鬰蒼烟，空山轉寒碧。
石屏倚天立，端峭一千尺。
無言獨與對，足以永朝夕。
何用向時流，抵掌恣談劇。
武夷精舍十詠·漁艇
作者：袁樞
朝代：宋

溪迴山路斷，月白沙汀冷。
有人掀短篷，擊櫂歌聲永。
聞之三嘆息，渙然發深省。
歸去萬石灘，理我釣魚艇。
武夷精舍十詠·茶竈
作者：袁樞
朝代：宋

摘茗蛻仙巖，汲水潛虬穴。
旋然石上竈，輕汎甌中雪。
清風已生腋，芳味猶在舌。
何時棹孤舟，來此分餘啜。
武夷精舍十詠·觀善齋
作者：袁樞
朝代：宋

出處紹前哲，典型資後生。
虛堂懸青鏡，視者心自明。
古人不難到，功用在力行。
緬懷朋簪盍，耿耿中夜情。
武夷精舍十詠·釣磯
作者：袁樞
朝代：宋

投轄出東溟，持竿歸九曲。
溪翁來問訊，笑失雙鬢綠。
潭邊舊釣石，瑩滑磨青玉。
竟日謾垂綸，忘機看鷗浴。
武夷精舍十詠·鐵笛亭
作者：袁樞
朝代：宋

當年跨鶴翁，想在雲深處。
鐵笛忽龍吟，萬壑披霾霧。
遥知發天秘，踏破蒼苔路。
吹與衆仙聞，來看晚題句。
武夷精舍十詠·隠屏精舍
作者：袁樞
朝代：宋

先生出雲谷，看盡東南山。
吳越幾往來，衡廬屢躋攀。
恨無璚瑶英，駐此冰雪顔。
有懷武夷仙，相期蒼翠間。
武夷精舍十詠·隠求室
作者：袁樞
朝代：宋

本是山中人，歸來山中友。
豈同荷蓧老，永結躬耕耦。
浮雲忽出岫，膚寸彌九有。
此志未可量，見之千載後。
題屏風
作者：袁樞
朝代：宋

泰山一毫輕，滄海一滴水。
我觀天地間，何啻猶一指。
題建寧南鄉橋
作者：袁樞
朝代：宋

玉龍倒影卧寒潭，人在雲霄天地寬。
借問是誰題此柱，茂陵詞客到長安。
高宗皇帝挽詞·其一
作者：袁樞
朝代：宋

雲集燕城擾，龍翔漢業興。
風燃燎衣火，雪擁渡河冰。
險難成戡定，憂勞付纂承。
百年餘父老，嗚咽望原陵。
高宗皇帝挽詞·其二
作者：袁樞
朝代：宋

曆數欽堯命，謳歌樂舜歸。
璣衡新日月，黼黻舊裳衣。
姑射遊神遠，崆峒探道微。
龍髯攀莫及，空悵白雲飛。
？山晓云歌
作者：袁正
朝代：宋

大坤湿气蒸嵷巃，油然勃然连苍穹。曙窗注望东？峰，须臾不见青芙蓉。初疑博山喷出紫烟缕，又疑蜃精海底推起龙王宫。东西模糊总一色，上下变幻知几重。既非芒砀山中隐刘季，又非阳台神女遥相通。养文玄豹隐丹壑，失巢老鹤迷青松。忽见千株万株老枯桧，化作千丈万丈苍精龙。断崖滴翠时洒洒，落花细雨春濛濛。金乌欲上海水赤，神光荡射生青红。狂飙捲地忽吹散，依然绣出金屏风。奇奇怪怪渺无际，且将浩兴收拾填心胸。
�山晓云歌
作者：袁正
朝代：宋
体裁：古风

大坤湿气蒸嵷巃，油然勃然连苍穹。曙窗注望东�峰，须臾不见青芙蓉。初疑博山喷出紫烟缕，又疑蜃精海底推起龙王宫。东西模糊总一色，上下变幻知几重。既非芒砀山中隐刘季，又非阳台神女遥相通。养文玄豹隐丹壑，失巢老鹤迷青松。忽见千株万株老枯桧，化作千丈万丈苍精龙。断崖滴翠时洒洒，落花细雨春濛濛。金乌欲上海水赤，神光荡射生青红。狂飙捲地忽吹散，依然绣出金屏风。奇奇怪怪渺无际，且将浩兴收拾填心胸。
𠙶山晓云歌
作者：袁正
朝代：宋

大坤湿气蒸嵷巃，油然勃然连苍穹。
曙窗注望东𠙶峰，须臾不见青芙蓉。
初疑博山喷出紫烟缕，又疑蜃精海底推起龙王宫。
东西模糊总一色，上下变幻知几重。
既非芒砀山中隠刘季，又非阳台神女遥相通。
养文玄豹隠丹壑，失巢老鹤迷青松。
忽见千株万株老枯桧，化作千丈万丈苍精龙。
断崖滴翠时洒洒，落花细雨春蒙蒙。
金乌欲上海水赤，神光荡射生青红。
狂飈捲地忽吹散，依然绣出金屏风。
奇奇怪怪渺无际，且将浩兴收拾填心胸。
𠙶山曉雲歌
作者：袁正
朝代：宋

大坤濕氣蒸嵷巃，油然勃然連蒼穹。
曙窗注望東𠙶峰，須臾不見青芙蓉。
初疑博山噴出紫烟縷，又疑蜃精海底推起龍王宮。
東西模糊總一色，上下變幻知幾重。
既非芒碭山中隠劉季，又非陽臺神女遥相通。
養文玄豹隠丹壑，失巢老鶴迷青松。
忽見千株萬株老枯檜，化作千丈萬丈蒼精龍。
斷崖滴翠時灑灑，落花細雨春濛濛。
金烏欲上海水赤，神光盪射生青紅。
狂飈捲地忽吹散，依然繡出金屏風。
奇奇怪怪渺無際，且將浩興收拾填心胸。
送水云归吴
作者：袁正淑
朝代：宋
体裁：七言绝句

抱琴归去海东滨，莫逐成连觅子春。十里西湖明月在，孤山寻访种梅人。
送水雲歸吳
作者：袁正淑
朝代：宋

抱琴歸去海東濱，莫逐成連覓子春。
十里西湖明月在，孤山尋訪種梅人。
长相思
作者：袁正真
朝代：宋

南高峰，北高峰，南北高峰云淡浓。湖山图画中。采芙蓉，赏芙蓉，小小红船西复东。相思无路通。
长相思·南高峰
作者：袁正真
朝代：宋

南高峰。北高峰。南北高峰云淡浓。湖山图画中。采芙容。小小红船西复东。相思无路通。
长相思·南高峰
作者：袁正真
朝代：宋
体裁：词

南高峰。
北高峰。
南北高峰云淡浓。
湖山图画中。
采芙蓉。
赏芙蓉。
小小红船西复东。
相思无路通。
九日亭·其一
作者：袁正規
朝代：宋

崢嶸棟宇壓巍峨，九日遊人自在過。
鳳翅岡高圍海國，龍鱗松古蘸煙蘿。
齊山景色知難比，彭澤風光幾倍多。
每上醉來開口笑，幽香無奈菊花何。
九日亭·其二
作者：袁正規
朝代：宋

不愧嘉名取次題，寓情彷彿古人齊。
菊添細蕊金英重，松覆清幽蓋影低。
上戴星辰全咫尺，傍躔日月自東西。
宜將斗酒頻相屬，靖節從來到處迷。
望海亭
作者：袁正規
朝代：宋

沆瀣亭前景最豪，委輸江漢任滔滔。
蕩雲處處千層浪，沃日重重萬里濤。
析木有津連地下，蓬萊堆玉插天高。
飄然直欲乘槎去，世累須憑割愛刀。
白雲亭和韻二首·其一
作者：袁正規
朝代：宋

幽奇山水卒難圖，亭插白雲景象餘。
共樂靈蹤還舊址，好編名字入新書。
面前滄海迷三島，林下誰人繼二疏。
洞裏蒼龍頭角老，埋藏歲月意如何。
白雲亭和韻二首·其二
作者：袁正規
朝代：宋

碧桃溪會創幽亭，豈是從前浪得名。
靜對好山閑日月，卻疑塵世有蓬瀛。
簷間自在煙雲合，砌下長流風雨聲。
林塢不遮滄海闊，暫來還得眼雙明。
臨江館
作者：袁正規
朝代：宋

巍然水曲見樓臺，人指安昌邑壯哉。
般若山頭當戶外，吳航渡口瞰江回。
湖平文鷁浮空遠，月滿星槎泛海来。
投轄不因勤粤主，爲憐煙靄共徘徊。
見江亭
作者：袁正規
朝代：宋

地產靈芝古道場，危亭陡起負重崗。
江心遠疊通潮浪，海外遙分異域疆。
繚繞人家依縣市，寂寥煙景認吳航。
倚欄望斷暮雲碧，不見長安見夕陽。
临江馆
作者：袁正规
朝代：宋
体裁：七言律诗

巍然水曲见楼台，人指安昌邑壮哉。般若山头当户外，吴航渡口瞰江回。湖平文鹢浮空远，月满星槎泛海来。投辖不因勤粤主，为怜烟霭共徘徊。
九日亭
作者：袁正规
朝代：宋

峥嵘栋宇压巍峨，九日游人自在过。凤翅冈高围海国，龙鳞松古蘸烟萝。齐山景色知难比，彭泽风光几倍多。每上醉来开口笑，幽香无奈菊花何。不愧嘉名取次题，寓情彷佛古人齐。菊添细蕊金英重，松覆清幽盖影低。上戴星辰全咫尺，傍躔日月自东西。宜将斗酒频相属，靖节从来到处迷。
九日亭·其一
作者：袁正规
朝代：宋
体裁：七言律诗

峥嵘栋宇压巍峨，九日游人自在过。凤翅冈高围海国，龙鳞松古蘸烟萝。齐山景色知难比，彭泽风光几倍多。每上醉来开口笑，幽香无奈菊花何。
九日亭·其二
作者：袁正规
朝代：宋
体裁：七言律诗

不愧嘉名取次题，寓情彷佛古人齐。菊添细蕊金英重，松覆清幽盖影低。上戴星辰全咫尺，傍躔日月自东西。宜将斗酒频相属，靖节从来到处迷。
望海亭
作者：袁正规
朝代：宋
体裁：七言律诗

沆瀣亭前景最豪，委输江汉任滔滔。荡云处处千层浪，沃日重重万里涛。析木有津连地下，蓬莱堆玉插天高。飘然直欲乘槎去，世累须凭割爱刀。
白云亭和韵二首
作者：袁正规
朝代：宋

幽奇山水卒难图，亭插白云景象馀。共乐灵踪还旧址，好编名字入新书。面前沧海迷三岛，林下谁人继二疏。洞里苍龙头角老，埋藏岁月意何如。碧桃溪会创幽亭，岂是从前浪得名。静对好山闲日月，却疑尘世有蓬瀛。檐间自在烟云合，砌下长流风雨声。林坞不遮沧海阔，暂来还得眼双明。
白云亭和韵二首·其一
作者：袁正规
朝代：宋

幽奇山水卒难图，亭插白云景象余。
共乐灵踪还旧址，好编名字入新书。
面前沧海迷三岛，林下谁人继二疏。
洞裏苍龙头角老，埋藏岁月意如何。
白云亭和韵二首·其一
作者：袁正规
朝代：宋

幽奇山水卒难图，亭插白云景象馀。共乐灵踪还旧址，好编名字入新书。面前沧海迷三岛，林下谁人继二疏。洞里苍龙头角老，埋藏岁月意何如。
白云亭和韵二首·其二
作者：袁正规
朝代：宋
体裁：七言律诗

碧桃溪会创幽亭，岂是从前浪得名。静对好山闲日月，却疑尘世有蓬瀛。檐间自在烟云合，砌下长流风雨声。林坞不遮沧海阔，暂来还得眼双明。
见江亭
作者：袁正规
朝代：宋

地产灵芝古道场，危亭陡起负重岗。江心远叠通潮浪，海外遥分异域疆。缭绕人家依县市，寂寥烟景认吴航。倚栏望断暮云碧，不见长安见夕阳。
见江亭
作者：袁正规
朝代：宋

地产灵芝古道场，危亭陡起负重岗。
江心远迭通潮浪，海外遥分异域疆。
缭绕人家依县市，寂寥烟景认吴航。
倚栏望断暮云碧，不见长安见夕阳。
句
作者：袁毂
朝代：宋

本是林泉客，来居山水州。沧浪不须濯，缨上本无尘。邦人游冶处，尽在月轮中。晓瘴万重烟漠漠，舂台四顾俗熙熙。天钟秀气魁文陛，池涌仙源接武夷。手掬樵溪尘可濯，恨无雄笔继苏为。营古杳难寻白石，山灵惭未识乌君。笋供四宇庖相继，酒酿多年饮易醺。白日青天沛然下，皂盖青旗犹未归。
句·其一
作者：袁毂
朝代：宋

本是林泉客，来居山水州。
句·其七
作者：袁毂
朝代：宋

笋供四宇庖相继，酒酿多年饮易醺。
句·其三
作者：袁毂
朝代：宋

邦人游冶处，尽在月轮中。
句·其二
作者：袁毂
朝代：宋

沧浪不须濯，缨上本无尘。
句·其五
作者：袁毂
朝代：宋

手掬樵溪尘可濯，恨无雄笔继苏为。
句·其八
作者：袁毂
朝代：宋

白日青天沛然下，皂盖青旗犹未归。
句·其六
作者：袁毂
朝代：宋

营古杳难寻白石，山灵惭未识乌君。
句·其四
作者：袁毂
朝代：宋
体裁：句

晓瘴万重烟漠漠，舂台四顾俗熙熙。天钟秀气魁文陛，池涌仙源接武夷。
和刘景文登介亭
作者：袁毂
朝代：宋
体裁：古风

东南富山水，所病在卑溽。阴晴变朝暮，梅雨大田足。翰苑宴高堂，金斝浮蚁渌。诗泠四座耳，醉饱五经腹。亭午登介亭，萦纡俯山麓。行路愁暍死，是月丁初伏。乘高瞰群峰，刚后浪奔逐。三吴在指掌，百粤入双目。汉忧分朱蟠，尧意注黄屋。下舆曾未几，传命甚邮速。霸遂伏下风，元白仰高躅。倡予而和汝，谈笑唾珠玉。所恨继者贫，囊箱无寸幅。刘侯世良将，文史三冬读。坐啸胡骑却，行歌燕旦哭。儒将久寂寥，断弦今日绩。所得最在诗，铦利锋莫触。唱酬黄卷上，如响答深谷。王侯富方丈，熊掌我所欲。独馁不得饱，中心但诚服。
戏贺何端明得子
作者：袁灼
朝代：宋
体裁：七言绝句

庆门昨夜梦熊罴，晓得明珠照凤池。却忆刘郎诗句好，海中仙果子生迟。
戲賀何端明得子
作者：袁灼
朝代：宋

慶門昨夜夢熊羆，曉得明珠照鳳池。
却憶劉郎詩句好，海中仙果子生遲。
呈东坡
作者：袁点
朝代：宋

青盖美人回凤带，绣衣男子返云车。
上天一笑浑无事，从此人间乐有余。
呈东坡
作者：袁点
朝代：宋

青盖美人回凤带，绣衣男子返云车。上天一笑浑无事，从此人间乐有馀。
丁未之冬營房告成有亭翼然名之曰勸功且爲歌訓迪有衆
作者：袁燮
朝代：宋

維此江壖，控扼之所。
居安思危，可無備禦。
維彼强狡，巧於乘隙。
萌蘗弗除，其欲罔極。
孰堪制之，維汝弓兵。
猛虎在山，百獸震驚。
勇無堅敵，謀無遺慮。
如彼獵師，靡逸狐兔。
亦如農夫，稂莠是芟。
寇盜斯戢，善良斯安。
吾民膏血，爲汝衣食。
可不念此，爲民除慝。
國用方窘，于汝常給。
可不念此，竭誠報國。
無或徇私，貪求肆虐。
無或荒嬉，酣飲蒱博。
强汝志氣，精汝武藝。
習汝行陳，昭汝果毅。
我聞在昔，元勳茂烈。
發迹弧矢，登壇授鉞。
反觀此身，均一丈夫。
彼既能然，我豈不如。
黽勉從事，不辭險阻。
風餐露宿，含辛茹苦。
汝身則勞，民獲安堵。
肝膽忠義，神其福汝。
我作營房，亦既勞止。
用集爾衆，緩急有備。
營房之居，義均弟兄。
務在和睦，毋或紛爭。
營房之居，法如軍旅。
什伍相長，其傳自古。
以大總小，先正其身。
以小承大，期於率循。
我築斯亭，名曰勸功。
爾有勤勞，是奬是崇。
爾或有罪，吾不汝貸。
鞭扑斥逐，其恥爲大。
凡爾有衆，各敬爾德。
習此歌詩，持循罔失。
丁未之冬营房告成有亭翼然名之曰劝功且为歌训迪有众
作者：袁燮
朝代：宋

维此江壖，控扼之所。
居安思危，可无备御。
维彼强狡，巧于乘隙。
萌蘗弗除，其欲罔极。
孰堪制之，维汝弓兵。
猛虎在山，百兽震惊。
勇无坚敌，谋无遗虑。
如彼猎师，靡逸狐兔。
亦如农夫，稂莠是芟。
寇盗斯戢，善良斯安。
吾民膏血，为汝衣食。
可不念此，为民除慝。
国用方窘，于汝常给。
可不念此，竭诚报国。
无或徇私，贪求肆虐。
无或荒嬉，酣饮蒱博。
强汝志气，精汝武艺。
习汝行陈，昭汝果毅。
我闻在昔，元勋茂烈。
发迹弧矢，登坛授钺。
反观此身，均一丈夫。
彼既能然，我岂不如。
黾勉从事，不辞险阻。
风餐露宿，含辛茹苦。
汝身则劳，民获安堵。
肝胆忠义，神其福汝。
我作营房，亦既劳止。
用集尔众，缓急有备。
营房之居，义均弟兄。
务在和睦，毋或纷争。
营房之居，法如军旅。
什伍相长，其传自古。
以大总小，先正其身。
以小承大，期于率循。
我筑斯亭，名曰劝功。
尔有勤劳，是奬是崇。
尔或有罪，吾不汝贷。
鞭扑斥逐，其耻为大。
凡尔有众，各敬尔德。
习此歌诗，持循罔失。
丁未之冬营房告成有亭翼然名之曰劝功且为歌训迪有众
作者：袁燮
朝代：宋

维此江壖，控扼之所。居安思危，可无备禦。维彼强狡，巧于乘隙。萌檗弗除，其欲罔极。孰堪制之，维汝弓兵。猛虎在山，百兽震惊。勇无坚敌，谋无遗虑。如彼猎师，靡逸狐兔。亦如农夫，稂莠是芟。寇盗斯戢，善良斯安。吾民膏血，为汝衣食。可不念此，为民除慝。国用方窘，于汝常给。可不念此，竭诚报国。无或徇私，贪求肆虐。无或荒嬉，酣饮蒱博。强汝志气，精汝武艺。习汝行陈，昭汝果毅。我闻在昔，元勋茂烈。发迹弧矢，登坛授钺。反观此身，均一丈夫。彼既能然，我岂不如。黾勉从事，不辞险阻。风餐露宿，含辛茹苦。汝身则劳，民获安堵。肝胆忠义，神其福汝。我作营房，亦既劳止。用集尔众，缓急有备。营房之居，义均弟兄。务在和睦，毋或纷争。营房之居，法如军旅。什伍相长，其传自古。以大总小，先正其身。以小承大，期于率循。我筑斯亭，名曰劝功。尔有勤劳，是奖是崇。尔或有罪，吾不汝贷。鞭扑斥逐，其耻为大。凡尔有众，各敬尔德。习此歌诗，持循罔失。
上中书陈舍人三首
作者：袁燮
朝代：宋

鸣玉青琐闼，挥毫紫微垣。仰参鸾鹄翔，俯视燕雀喧。异时忧世士，才学穷根源。亦有济时策，无因通旁阍。公居清切班，日对龙颜温。嘉会千一遇，论思毋惮烦。士方负材业，高价敌璠玙。一朝声称减，碌碌盆盎如。贵名岂不欲，名盛复难居。所以古君子，谨终如厥初。自公到京国，闻望倾万夫。愿言益进德，名与天壤俱。重明丽宸极，万国熙王春。翘首望德政，从今斯一新。当年羽翼客，休戚一体均。致主欲尧舜，规模戒因循。古来王佐才，宇宙归经纶。期公继前作，百世称伟人。
上中书陈舍人三首·其一
作者：袁燮
朝代：宋
体裁：古风

鸣玉青琐闼，挥毫紫微垣。仰参鸾鹄翔，俯视燕雀喧。异时忧世士，才学穷根源。亦有济时策，无因通旁阍。公居清切班，日对龙颜温。嘉会千一遇，论思毋惮烦。
上中书陈舍人三首·其三
作者：袁燮
朝代：宋
体裁：古风

重明丽宸极，万国熙王春。翘首望德政，从今斯一新。当年羽翼客，休戚一体均。致主欲尧舜，规模戒因循。古来王佐才，宇宙归经纶。期公继前作，百世称伟人。
上中书陈舍人三首·其二
作者：袁燮
朝代：宋

士方负材业，高价敌璠玙。一朝声称减，碌碌盆盎如。贵名岂不欲，名盛复难居。所以古君子，谨终如厥初。自公到京国，闻望倾万夫。愿言益进德，名与天壤俱。
上中书陈舍人三首·其二
作者：袁燮
朝代：宋

士方负材业，高价敌璠玙。
一朝声称减，碌碌盆盎如。
贵名岂不欲，名盛復难居。
所以古君子，谨终如厥初。
自公到京国，闻望倾万夫。
愿言益进德，名与天壤俱。
上中書陳舍人三首·其一
作者：袁燮
朝代：宋

鳴玉青瑣闥，揮毫紫微垣。
仰參鸞鵠翔，俯視燕雀喧。
異時憂世士，才學窮根源。
亦有濟時策，無因通旁閽。
公居清切班，日對龍顔溫。
嘉會千一遇，論思毋憚煩。
上中書陳舍人三首·其三
作者：袁燮
朝代：宋

重明麗宸極，萬國熙王春。
翹首望德政，從今斯一新。
當年羽翼客，休戚一體均。
致主欲堯舜，規模戒因循。
古來王佐才，宇宙歸經綸。
期公繼前作，百世稱偉人。
上中書陳舍人三首·其二
作者：袁燮
朝代：宋

士方負材業，高價敵璠璵。
一朝聲稱減，碌碌盆盎如。
貴名豈不欲，名盛復難居。
所以古君子，謹終如厥初。
自公到京國，聞望傾萬夫。
願言益進德，名與天壤俱。
与范总干
作者：袁燮
朝代：宋

贤士未达时，怀宝混尘境。得志行所为，泽民效伊尹。常深纳沟念，疾苦勤访问。所期培殖丰，肯诧裁决敏。所以龚黄辈，仁声达幽隐。是时民气乐，鱼跃快于牣。高躅欲追攀，是心先戒谨。日怜老钝资，不敢污兰省。朅来楚江边，宣布宽大令。牧养乃其职，此事无穷尽。孳孳抚凋瘵，凛凛忧饥馑。今岁雨意悭，斋心罄三请。甘泽幸滂沱，良田稍膏润。杂种亦复熟，穷闾庶安枕。亭平富词学，春华灼千品。贻我喜雨篇，仁心极矜轸。源流自介庵，句法深以稳。扰扰淫哇中，闻此古歌咏。我无为霖手，丹阙何由觐。兀坐哦君诗，字字堪企敬。
与范总干
作者：袁燮
朝代：宋

贤士未达时，怀宝混尘境。
得志行所为，泽民效伊尹。
常深纳沟念，疾苦勤访问。
所期培殖丰，肯诧裁决敏。
所以龚黄辈，仁声达幽隠。
是时民气乐，鱼跃快于牣。
高躅欲追攀，是心先戒谨。
日怜老钝资，不敢污兰省。
朅来楚江边，宣布宽大令。
牧养乃其职，此事无穷尽。
孳孳抚凋瘵，凛凛忧饥馑。
今岁雨意悭，斋心罄三请。
甘泽幸滂沱，良田稍膏润。
杂种亦復熟，穷闾庶安枕。
亭平富词学，春华灼千品。
贻我喜雨篇，仁心极矜轸。
源流自介庵，句法深以稳。
扰扰淫哇中，闻此古歌咏。
我无为霖手，丹阙何由觐。
兀坐哦君诗，字字堪企敬。
与韩抚干大伦八首
作者：袁燮
朝代：宋

故国由来重世臣，芬芳累叶镇如新。中兴第一功臣裔，卓荦如君信有人。肯随流俗慕纷华，闭户观书遍五车。器业要为当世用，直须渟蓄渺无涯。等閒援笔赋新篇，句法新奇思涌泉。绝胜唐人作诗苦，推敲一字强雕镌。几年惯踏软红尘，终日眉攒气不伸。每到山斋闻好语，令人胸臆便生春。剧谈时事言皆验，筹略知非小丈夫。独恨人微言不效，未能推挽上亨衢。思君风度心如结，何日从容迭献酬。凉入郊墟能过我，奉陪童育两山游。年几五十无知己，乘兴将为剑阁行。从此与君尤隔绝，兴怀畴昔若为情。作诗真欲挽君留，蜀道平宁倚运筹。他日功名成遂后，犹能枉顾絜翁不。
与韩抚干大伦八首·其一
作者：袁燮
朝代：宋
体裁：七言绝句

故国由来重世臣，芬芳累叶镇如新。中兴第一功臣裔，卓荦如君信有人。
与韩抚干大伦八首·其七
作者：袁燮
朝代：宋
体裁：七言绝句

年几五十无知己，乘兴将为剑阁行。从此与君尤隔绝，兴怀畴昔若为情。
与韩抚干大伦八首·其三
作者：袁燮
朝代：宋
体裁：七言绝句

等閒援笔赋新篇，句法新奇思涌泉。绝胜唐人作诗苦，推敲一字强雕镌。
与韩抚干大伦八首·其二
作者：袁燮
朝代：宋
体裁：七言绝句

肯随流俗慕纷华，闭户观书遍五车。器业要为当世用，直须渟蓄渺无涯。
与韩抚干大伦八首·其五
作者：袁燮
朝代：宋
体裁：七言绝句

剧谈时事言皆验，筹略知非小丈夫。独恨人微言不效，未能推挽上亨衢。
与韩抚干大伦八首·其八
作者：袁燮
朝代：宋
体裁：七言绝句

作诗真欲挽君留，蜀道平宁倚运筹。他日功名成遂后，犹能枉顾絜翁不。
与韩抚干大伦八首·其六
作者：袁燮
朝代：宋
体裁：七言绝句

思君风度心如结，何日从容迭献酬。凉入郊墟能过我，奉陪童育两山游。
与韩抚干大伦八首·其四
作者：袁燮
朝代：宋
体裁：七言绝句

几年惯踏软红尘，终日眉攒气不伸。每到山斋闻好语，令人胸臆便生春。
久不見竹堂高篇輒以湘窣索之兩詩繼至因用其韵·其一
作者：袁燮
朝代：宋

壺中老子興不淺，豐頰樽前勝玉梅。
肯爲蓴羹下犀箸，聊憑催促好詩來。
久不見竹堂高篇輒以湘窣索之兩詩繼至因用其韵·其二
作者：袁燮
朝代：宋

往時賸喜親標格，今日無因款話言。
兀坐書齋飽蔬食，想公飲客厭熊蹯。
久不见竹堂高篇辄以湘窣索之两诗继至因用其韵
作者：袁燮
朝代：宋

壶中老子兴不浅，丰颊樽前胜玉梅。肯为莼羹下犀箸，聊凭催促好诗来。往时剩喜亲标格，今日无因款话言。兀坐书斋饱蔬食，想公饮客厌熊蹯。
久不见竹堂高篇辄以湘窣索之两诗继至因用其韵·其二
作者：袁燮
朝代：宋
体裁：七言绝句

往时剩喜亲标格，今日无因款话言。兀坐书斋饱蔬食，想公饮客厌熊蹯。
书先茔二首
作者：袁燮
朝代：宋

我卜山冈亩百金，家贫自叹力难任。杉松尽是亲栽植，寄与樵人念此心。杖藜数数款松关，岂为多情酷爱山。痛念慈颜隔泉壤，此心那得片时閒。
书先茔二首·其一
作者：袁燮
朝代：宋

我卜山冈亩百金，家贫自叹力难任。杉松尽是亲栽植，寄与樵人念此心。
书先茔二首·其一
作者：袁燮
朝代：宋

我卜山冈亩百金，家贫自嘆力难任。
杉松尽是亲栽植，寄与樵人念此心。
书先茔二首·其二
作者：袁燮
朝代：宋
体裁：七言绝句

杖藜数数款松关，岂为多情酷爱山。痛念慈颜隔泉壤，此心那得片时閒。
他山之石
作者：袁燮
朝代：宋

他山之石能攻玉，詩人此意宜三復。
莫嫌山骨太堅峭，足使國珍充韞匱。
磨礱砥礪功日新，圭璧琮璜光可燭。
人生行己良獨難，晝夜營營昏利慾。
欲爲全德古君子，莫棄忠規甘諂曲。
忠規未必皆我友，言是人非亦可錄。
彼雖蒙蔽不自知，察人過差窮隠伏。
聖人閫域未易到，責我謂我追遐躅。
觀渠待我最深厚，我聽其言當佩服。
端知良藥苦難堪，已我沈疴功甚速。
古人聞過每欣喜，要令忠告來相續。
今我昏怠不自强，逆耳闊疎親軟熟。
嗟予未免世俗病，每讀古書知不足。
今朝偶誦攻玉詩，從此聞善三薰沐。
他山之石
作者：袁燮
朝代：宋

他山之石能攻玉，诗人此意宜三复。莫嫌山骨太坚峭，足使国珍充韫匮。磨砻砥砺功日新，圭璧琮璜光可烛。人生行己良独难，昼夜营营昏利欲。欲为全德古君子，莫弃忠规甘谄曲。忠规未必皆我友，言是人非亦可录。彼虽蒙蔽不自知，察人过差穷隐伏。圣人阃域未易到，责我谓我追遐躅。观渠待我最深厚，我听其言当佩服。端知良药苦难堪，已我沈疴功甚速。古人闻过每欣喜，要令忠告来相续。今我昏怠不自强，逆耳阔疏亲软熟。嗟予未免世俗病，每读古书知不足。今朝偶诵攻玉诗，从此闻善三薰沐。
他山之石
作者：袁燮
朝代：宋

他山之石能攻玉，诗人此意宜三復。
莫嫌山骨太坚峭，足使国珍充韫匮。
磨砻砥砺功日新，圭璧琮璜光可烛。
人生行己良独难，昼夜营营昏利慾。
欲为全德古君子，莫弃忠规甘谄曲。
忠规未必皆我友，言是人非亦可录。
彼虽蒙蔽不自知，察人过差穷隠伏。
圣人阃域未易到，责我谓我追遐躅。
观渠待我最深厚，我听其言当佩服。
端知良药苦难堪，已我沈疴功甚速。
古人闻过每欣喜，要令忠告来相续。
今我昏怠不自强，逆耳阔疎亲软熟。
嗟予未免世俗病，每读古书知不足。
今朝偶诵攻玉诗，从此闻善三熏沐。
以鉴赠赵制置
作者：袁燮
朝代：宋

吁嗟此鉴，惟铜之精。磨之治之，瑩乎其明。其明维何，洞烛毫发。非由外至，实自中发。我有良友，天支之英。雄镇江淮，为时长城。我宝此鉴，持以赠之。此鉴此心，昭晰无疑。鉴揭于斯，中涵万象。物自不逃，初非鉴往。人心至神，无体无方。有如斯鉴，应而不藏。鉴以尘昏，心以欲翳。欲全其明，盍去其累。经武折冲，厥任匪轻。勿贪小利，勿徇虚名。律身惟谨，上功必实。欺心不萌，精忠贯日。选择僚佐，为己强助。众明翼之，厥光弥著。昔者武侯，发教群下。孜孜求益，不自满假。陆抗摧敌，东还乐乡。貌无矜色，谦冲如常。两贤之心，惟其罔蔽。千载凛然，犹有生气。惟君天资，无歉古人。愿如斯鉴，光景常新。
以鉴赠赵制置
作者：袁燮
朝代：宋
体裁：四言诗

吁嗟此鉴，惟铜之精。磨之治之，莹乎其明。其明维何，洞烛毫发。非由外至，实自中发。我有良友，天支之英。雄镇江淮，为时长城。我宝此鉴，持以赠之。此鉴此心，昭晰无疑。鉴揭于斯，中涵万象。物自不逃，初非鉴往。人心至神，无体无方。有如斯鉴，应而不藏。鉴以尘昏，心以欲翳。欲全其明，盍去其累。经武折冲，厥任匪轻。勿贪小利，勿徇虚名。律身惟谨，上功必实。欺心不萌，精忠贯日。选择僚佐，为己强助。众明翼之，厥光弥著。昔者武侯，发教群下。孜孜求益，不自满假。陆抗摧敌，东还乐乡。貌无矜色，谦冲如常。两贤之心，惟其罔蔽。千载凛然，犹有生气。惟君天资，无歉古人。愿如斯鉴，光景常新。
以鑑贈趙制置
作者：袁燮
朝代：宋

吁嗟此鑑，惟銅之精。
磨之治之，瑩乎其明。
其明維何，洞燭毫髮。
非由外至，實自中發。
我有良友，天支之英。
雄鎮江淮，爲時長城。
我寶此鑑，持以贈之。
此鑑此心，昭晰無疑。
鑑揭於斯，中涵萬象。
物自不逃，初非鑑往。
人心至神，無體無方。
有如斯鑑，應而不藏。
鑑以塵昏，心以欲翳。
欲全其明，盍去其累。
經武折衝，厥任匪輕。
勿貪小利，勿徇虛名。
律身惟謹，上功必實。
欺心不萌，精忠貫日。
選擇僚佐，爲己强助。
衆明翼之，厥光彌著。
昔者武侯，發教羣下。
孜孜求益，不自滿假。
陸抗摧敵，東還樂鄉。
貌無矜色，謙沖如常。
兩賢之心，惟其罔蔽。
千載凜然，猶有生氣。
惟君天資，無歉古人。
願如斯鑑，光景常新。
以鑑赠赵制置
作者：袁燮
朝代：宋

吁嗟此鑑，惟铜之精。
磨之治之，莹乎其明。
其明维何，洞烛毫髮。
非由外至，实自中发。
我有良友，天支之英。
雄镇江淮，为时长城。
我宝此鑑，持以赠之。
此鑑此心，昭晰无疑。
鑑揭于斯，中涵万象。
物自不逃，初非鑑往。
人心至神，无体无方。
有如斯鑑，应而不藏。
鑑以尘昏，心以欲翳。
欲全其明，盍去其累。
经武折衝，厥任匪轻。
勿贪小利，勿徇虚名。
律身惟谨，上功必实。
欺心不萌，精忠贯日。
选择僚佐，为己强助。
众明翼之，厥光弥着。
昔者武侯，发教羣下。
孜孜求益，不自满假。
陆抗摧敌，东还乐乡。
貌无矜色，谦冲如常。
两贤之心，惟其罔蔽。
千载凛然，犹有生气。
惟君天资，无歉古人。
愿如斯鑑，光景常新。
倚天閣
作者：袁燮
朝代：宋

西川劍閣偉岡巒，雖得崢嶸苦未寬。
豈意危欄臨楚望，獲瞻喬岳峙江干。
雌雄並立排鋒刃，紫翠相縈繡帨鞶。
珍重主人貪好景，邀賓攬秀俯林端。
倚天阁
作者：袁燮
朝代：宋
体裁：七言律诗

西川剑阁伟冈峦，虽得峥嵘苦未宽。岂意危栏临楚望，获瞻乔岳峙江干。雌雄并立排锋刃，紫翠相萦绣帨鞶。珍重主人贪好景，邀宾揽秀俯林端。
再用前韵二首
作者：袁燮
朝代：宋

乞取刀圭救病身，韩公于此枉天真。何如夜坐忘躯壳，但有纤毫俱是尘。无味之中味最长，东湖居士独先尝。乃知此药真良药，何必求他肘后方。
再用前韵二首·其一
作者：袁燮
朝代：宋

乞取刀圭救病身，韓公于此枉天真。
何如夜坐忘軀殻，但有纖毫俱是塵。
再用前韵二首·其一
作者：袁燮
朝代：宋

乞取刀圭救病身，韩公于此枉天真。何如夜坐忘躯壳，但有纤毫俱是尘。
再用前韵二首·其一
作者：袁燮
朝代：宋

乞取刀圭救病身，韩公于此枉天真。
何如夜坐忘躯殻，但有纤毫俱是尘。
再用前韵二首·其二
作者：袁燮
朝代：宋
体裁：七言绝句

无味之中味最长，东湖居士独先尝。乃知此药真良药，何必求他肘后方。
再用前韵二首·其二
作者：袁燮
朝代：宋

無味之中味最長，東湖居士獨先嘗。
迺知此藥真良藥，何必求他肘後方。
冬日
作者：袁燮
朝代：宋
体裁：七言绝句

茅檐穷腊负朝暾，不羡红炉兽炭温。始信太阳和气别，拟将此味献金门。
冬日
作者：袁燮
朝代：宋

茅簷窮臘負朝暾，不羨紅爐獸炭溫。
始信太陽和氣別，擬將此味獻金門。
冬至二首
作者：袁燮
朝代：宋

朝来云物效嘉祥，和气初萌日渐长。相庆纷纷缘底事，由来人道贵阳刚。阳刚初复一何微，万汇亨嘉肇此时。只此胚胎须护惜，要教宇宙总熙熙。
冬至二首·其一
作者：袁燮
朝代：宋

朝來雲物效嘉祥，和氣初萌日漸長。
相慶紛紛緣底事，由來人道貴陽剛。
冬至二首·其一
作者：袁燮
朝代：宋
体裁：七言绝句

朝来云物效嘉祥，和气初萌日渐长。相庆纷纷缘底事，由来人道贵阳刚。
冬至二首·其二
作者：袁燮
朝代：宋

阳刚初复一何微，万汇亨嘉肇此时。只此胚胎须护惜，要教宇宙总熙熙。
冬至二首·其二
作者：袁燮
朝代：宋

阳刚初復一何微，万彙亨嘉肇此时。
只此胚胎须护惜，要教宇宙总熙熙。
冬至二首·其二
作者：袁燮
朝代：宋

陽剛初復一何微，萬彙亨嘉肇此時。
只此胚胎須護惜，要教宇宙總熙熙。
凤仙花
作者：袁燮
朝代：宋

凤仙窈窕姿，阶前为谁容。浅深十八本，形貌纷不同。或饶鲜明色，巧笑双颊丰。或作掩抑态，抬举差且慵。忧彼积雨摧，爱此晴日烘。施粉聊自喜，夺朱巧争雄。荧荧似得意，惨惨如无悰。妍媸孰与分，我欲为青铜。西子信姝丽，无盐敢希踪。并育亦已难，我欲为老农。美者倍丰殖，恶者加蕴崇。花神夜见梦，君何太匆匆。正复容颜殊，等是紫与红。何贵复何贱，有淡还有浓。气类岂相绝，涂泽间不工。胡为妄憎爱，襟度殊未洪。君看宇宙间，物象无终穷。化工大炉鞴，一一归陶溶。而君独褊心，不少垂帡幪。强分青白眼，力辨雌雄风。物情固参差，宇宙要扩充。一笑谓花神，嗟尔何颛蒙。品汇岂无别，畛域固有封。有生分美恶，异路生西东。如何暗且劣，并彼昌而丰。剪伐咸自取，裁培本无功。形声及影响，天然巧相从。人才有邪正，用舍归至公。不闻堪与猛，下比显与宫。包含贵周遍，能否难混融。花神闻是语，竦听鞠尔躬。再拜谢诲言，坚垒不敢攻。
凤仙花
作者：袁燮
朝代：宋

凤仙窈窕姿，阶前为谁容。
浅深十八本，形貌纷不同。
或饶鲜明色，巧笑双颊丰。
或作掩抑态，抬举差且慵。
忧彼积雨摧，爱此晴日烘。
施粉聊自喜，夺朱巧争雄。
荧荧似得意，惨惨如无悰。
妍媸孰与分，我欲为青铜。
西子信姝丽，无盐敢希踪。
并育亦已难，我欲为老农。
美者倍丰殖，恶者加藴崇。
花神夜见梦，君何太匆匆。
正復容颜殊，等是紫与红。
何贵復何贱，有淡还有浓。
气类岂相绝，涂泽间不工。
胡为妄憎爱，襟度殊未洪。
君看宇宙间，物象无终穷。
化工大鑪鞴，一一归陶溶。
而君独褊心，不少垂帡幪。
强分青白眼，力辨雌雄风。
物情固参差，宇宙要扩充。
一笑谓花神，嗟尔何颛蒙。
品彙岂无别，畛域固有封。
有生分美恶，异路生西东。
如何暗且劣，并彼昌而丰。
剪伐咸自取，裁培本无功。
形声及影响，天然巧相从。
人才有邪正，用舍归至公。
不闻堪与猛，下比显与宫。
包含贵周徧，能否难混融。
花神闻是语，竦听鞠尔躬。
再拜谢诲言，坚垒不敢攻。
又二首
作者：袁燮
朝代：宋

重峦叠嶂巧萦纡，中有汪汪万顷湖。山色水光相映发，清辉含处妙难摹。平生酷爱水浮天，每到东湖意豁然。要识此湖功利溥，旱时无限荫民田。
又二首·其一
作者：袁燮
朝代：宋

重峦叠嶂巧萦纡，中有汪汪万顷湖。山色水光相映发，清辉含处妙难摹。
又二首·其一
作者：袁燮
朝代：宋

重峦迭嶂巧萦纡，中有汪汪万顷湖。
山色水光相映发，清辉含处妙难摹。
又二首·其一
作者：袁燮
朝代：宋

重巒疊嶂巧縈紆，中有汪汪萬頃湖。
山色水光相映發，清輝含處妙難摹。
又二首·其二
作者：袁燮
朝代：宋

平生酷愛水浮天，每到東湖意豁然。
要識此湖功利溥，旱時無限蔭民田。
又二首·其二
作者：袁燮
朝代：宋
体裁：七言绝句

平生酷爱水浮天，每到东湖意豁然。要识此湖功利溥，旱时无限荫民田。
含清亭
作者：袁燮
朝代：宋

累石为层峰，而以水环之。所贵超俗累，潇洒含幽姿。却虞穷腊中，四顾阴云垂。飞霙冷彻骨，智巧无所施。督彼执役者，努力无迟迟。果然霰先集，六出争效奇。缤纷一昼夜，剪刻非人为。丰登自此兆，疫疠宁复滋。明朝便晴朗，工作无愆期。二事古难全，今也都不亏。天公念下土，所欲皆相随。我山既嵚岑，我沼仍涟漪。频游不知倦，清坐堪忘饥。追怀舞雩风，童冠俱怡怡。岂徒耳目玩，要是无瑕疵。此乐未易得，天意扶吾衰。宿恙不再作，康宁当自兹。
含清亭
作者：袁燮
朝代：宋

累石为层峰，而以水环之。
所贵超俗累，潇洒含幽姿。
却虞穷腊中，四顾阴云垂。
飞霙冷彻骨，智巧无所施。
督彼执役者，努力无迟迟。
果然霰先集，六出争效奇。
缤纷一昼夜，翦刻非人为。
丰登自此兆，疫疠宁復滋。
明朝便晴朗，工作无愆期。
二事古难全，今也都不亏。
天公念下土，所欲皆相随。
我山既嵚岑，我沼仍涟漪。
频游不知倦，清坐堪忘饥。
追怀舞雩风，童冠俱怡怡。
岂徒耳目玩，要是无瑕疵。
此乐未易得，天意扶吾衰。
宿恙不再作，康宁当自兹。
含清亭
作者：袁燮
朝代：宋

累石爲層峰，而以水環之。
所貴超俗累，瀟灑含幽姿。
却虞窮臘中，四顧陰雲垂。
飛霙冷徹骨，智巧無所施。
督彼執役者，努力無遲遲。
果然霰先集，六出爭效奇。
繽紛一晝夜，翦刻非人爲。
豐登自此兆，疫癘寧復滋。
明朝便晴朗，工作無愆期。
二事古難全，今也都不虧。
天公念下土，所欲皆相隨。
我山既嶔岑，我沼仍漣漪。
頻遊不知倦，清坐堪忘饑。
追懷舞雩風，童冠俱怡怡。
豈徒耳目玩，要是無瑕疵。
此樂未易得，天意扶吾衰。
宿恙不再作，康寧當自茲。
和东林湛堂禅师喜雪韵五首
作者：袁燮
朝代：宋

去岁寒云久积阴，四郊雪片腊中深。今年一稔民安业，老守区区慰此心。祈祷精诚觊上通，嘉祥未与去年同。老怀日夜忧无奈，安得寒花屡舞风。恨无佳政布民间，赋敛犹繁狱未宽。来岁若非禾稼熟，穷檐何以免饥寒。皇皇有若救头然，为计无聊只吁天。歼厥遗蝗须尺瑞，由来积玉兆丰年。寂寞东林一老禅，殷勤念我惠佳篇。敢烦见在慈悲佛，为我投诚过去仙。
和东林湛堂禅师喜雪韵五首·其一
作者：袁燮
朝代：宋
体裁：七言绝句

去岁寒云久积阴，四郊雪片腊中深。今年一稔民安业，老守区区慰此心。
和东林湛堂禅师喜雪韵五首·其三
作者：袁燮
朝代：宋
体裁：七言绝句

恨无佳政布民间，赋敛犹繁狱未宽。来岁若非禾稼熟，穷檐何以免饥寒。
和东林湛堂禅师喜雪韵五首·其二
作者：袁燮
朝代：宋
体裁：七言绝句

祈祷精诚觊上通，嘉祥未与去年同。老怀日夜忧无奈，安得寒花屡舞风。
和东林湛堂禅师喜雪韵五首·其五
作者：袁燮
朝代：宋

寂寞东林一老禅，殷勤念我惠佳篇。敢烦见在慈悲佛，为我投诚过去仙。
和东林湛堂禅师喜雪韵五首·其五
作者：袁燮
朝代：宋

寂寞东林一老禅，殷勤念我惠佳篇。
敢烦见在慈悲佛，为我投诚过去僊。
和东林湛堂禅师喜雪韵五首·其四
作者：袁燮
朝代：宋
体裁：七言绝句

皇皇有若救头然，为计无聊只吁天。歼厥遗蝗须尺瑞，由来积玉兆丰年。
和傅大卿喜雪
作者：袁燮
朝代：宋

人情誰不愛飛雪，臘中再見尤奇絕。
對雪吟哦色即空，仙翁洞照無生滅。
既積既消還復飛，且飛且積俄又非。
了然不是堅牢玉，緬懷有感蘇公詩。
誰知潤澤工夫遠，須索詩家爲明辨。
香風天上亦飛花，較之窮臘功猶淺。
綠窗怯寒顰翠娥，窮儒忍凍不能歌。
何如制閫賢師帥，賸喜嘉祥重婆娑。
鄮山妝點千巖白，全勝輕花飄細麥。
氣和之應非偶然，善政端由老邦伯。
和傅大卿喜雪
作者：袁燮
朝代：宋

人情谁不爱飞雪，腊中再见尤奇绝。对雪吟哦色即空，仙翁洞照无生灭。既积既消还复飞，且飞且积俄又非。了然不是坚牢玉，缅怀有感苏公诗。谁知润泽工夫远，须索诗家为明辨。香风天上亦飞花，较之穷腊功犹浅。绿窗怯寒颦翠娥，穷儒忍冻不能歌。何如制阃贤师帅，剩喜嘉祥重婆娑。鄮山妆点千岩白，全胜轻花飘细麦。气和之应非偶然，善政端由老邦伯。
和傅大卿喜雪
作者：袁燮
朝代：宋

人情谁不爱飞雪，腊中再见尤奇绝。
对雪吟哦色即空，仙翁洞照无生灭。
既积既消还復飞，且飞且积俄又非。
了然不是坚牢玉，缅怀有感苏公诗。
谁知润泽工夫远，须索诗家为明辨。
香风天上亦飞花，较之穷腊功犹浅。
绿窗怯寒颦翠娥，穷儒忍冻不能歌。
何如制阃贤师帅，剩喜嘉祥重婆娑。
鄮山妆点千岩白，全胜轻花飘细麦。
气和之应非偶然，善政端由老邦伯。
和吕子约霜月有感二首
作者：袁燮
朝代：宋

寒松饱霜雪，冉冉翠光湿。万物困波流，砥柱独中立。比德有君子，逸气难拘絷。平生忧世心，如彼救焚急。朅来席未温，冥鸿去何适。劝君且淹留，斯民待安辑。小试活国手，腠理犹可及。顽夫禅作窟，狂士醉为乡。谁知名教中，悠悠滋味长。嗟余学无穷，勺水浅可扬。讲习得益友，丽泽期交相。风月古犹今，时序燠与凉。一笑聊复尔，片心到羲皇。乾坤入吾怀，始信居中央。
和吕子约霜月有感二首·其一
作者：袁燮
朝代：宋
体裁：古风

寒松饱霜雪，冉冉翠光湿。万物困波流，砥柱独中立。比德有君子，逸气难拘絷。平生忧世心，如彼救焚急。朅来席未温，冥鸿去何适。劝君且淹留，斯民待安辑。小试活国手，腠理犹可及。
和吕子约霜月有感二首·其二
作者：袁燮
朝代：宋

顽夫禅作窟，狂士醉为乡。谁知名教中，悠悠滋味长。嗟余学无穷，勺水浅可扬。讲习得益友，丽泽期交相。风月古犹今，时序燠与凉。一笑聊复尔，片心到羲皇。乾坤入吾怀，始信居中央。
和吕子约霜月有感二首·其二
作者：袁燮
朝代：宋

顽夫禅作窟，狂士醉为乡。
谁知名教中，悠悠滋味长。
嗟余学无穷，勺水浅可扬。
讲习得益友，丽泽期交相。
风月古犹今，时序燠与凉。
一笑聊復尔，片心到羲皇。
干坤入吾怀，始信居中央。
和呂子約霜月有感二首·其一
作者：袁燮
朝代：宋

寒松飽霜雪，冉冉翠光濕。
萬物困波流，砥柱獨中立。
比德有君子，逸氣難拘縶。
平生憂世心，如彼救焚急。
朅來席未溫，冥鴻去何適。
勸君且淹留，斯民待安輯。
小試活國手，腠理猶可及。
和呂子約霜月有感二首·其二
作者：袁燮
朝代：宋

頑夫禪作窟，狂士醉爲鄉。
誰知名教中，悠悠滋味長。
嗟余學無窮，勺水淺可揚。
講習得益友，麗澤期交相。
風月古猶今，時序燠與凉。
一笑聊復爾，片心到羲皇。
乾坤入吾懷，始信居中央。
和圆通禅老韵二首
作者：袁燮
朝代：宋

浮世营营只自私，谁参落叶与枯枝。西来面壁原无语，却费圆通几首诗。新诗的皪缀明玑，道行清通照碧溪。尘绊无因到兰若，聊将两绝当留题。
和圆通禅老韵二首·其一
作者：袁燮
朝代：宋
体裁：七言绝句

浮世营营只自私，谁参落叶与枯枝。西来面壁原无语，却费圆通几首诗。
和圆通禅老韵二首·其二
作者：袁燮
朝代：宋
体裁：七言绝句

新诗的皪缀明玑，道行清通照碧溪。尘绊无因到兰若，聊将两绝当留题。
和圓通禪老韵二首·其一
作者：袁燮
朝代：宋

浮世營營只自私，誰參落葉與枯枝。
西來面壁原無語，却費圓通幾首詩。
和圓通禪老韵二首·其二
作者：袁燮
朝代：宋

新詩的皪綴明璣，道行清通照碧溪。
塵絆無因到蘭若，聊將兩絕當留題。
和姜子謙遊晁景迂祠
作者：袁燮
朝代：宋

百年風節仰英遊，喜見新詩爲點頭。
微詆大賢雖可恨，不妨千載略同流。
和姜子谦游晁景迂祠
作者：袁燮
朝代：宋
体裁：七言绝句

百年风节仰英游，喜见新诗为点头。微诋大贤虽可恨，不妨千载略同流。
和孙吉父登第二首
作者：袁燮
朝代：宋

几载英名表一乡，今年仙籍始浮香。恩隆云汉颁宸翰，燕赐韶钧出教坊。父子同登尤炜煜，诗骚为贶转铿锵。愿言努力酬天造，勉使吾君冠百王。生平心事渺无涯，老去情悰岂复嘉。便合扁舟归故隐，却寻小圃种幽花。痴儿侥倖居前列，朴学流传本故家。第一不宜贪显宦，更烦师友护兰芽。
和孙吉父登第二首·其一
作者：袁燮
朝代：宋
体裁：七言律诗

几载英名表一乡，今年仙籍始浮香。恩隆云汉颁宸翰，燕赐韶钧出教坊。父子同登尤炜煜，诗骚为贶转铿锵。愿言努力酬天造，勉使吾君冠百王。
和孙吉父登第二首·其二
作者：袁燮
朝代：宋

生平心事渺无涯，老去情悰岂复嘉。便合扁舟归故隐，却寻小圃种幽花。痴儿侥倖居前列，朴学流传本故家。第一不宜贪显宦，更烦师友护兰芽。
和孙吉父登第二首·其二
作者：袁燮
朝代：宋

生平心事渺无涯，老去情悰岂復嘉。
便合扁舟归故隠，却寻小圃种幽花。
痴儿侥倖居前列，朴学流传本故家。
第一不宜贪显宦，更烦师友护兰芽。
和孫吉父登第二首·其一
作者：袁燮
朝代：宋

幾載英名表一鄉，今年仙籍始浮香。
恩隆雲漢頒宸翰，燕賜韶鈞出教坊。
父子同登尤煒煜，詩騷爲貺轉鏗鏘。
願言努力酬天造，勉使吾君冠百王。
和孫吉父登第二首·其二
作者：袁燮
朝代：宋

生平心事渺無涯，老去情悰豈復嘉。
便合扁舟歸故隠，却尋小圃種幽花。
癡兒僥倖居前列，樸學流傳本故家。
第一不宜貪顯宦，更煩師友護蘭芽。
和李左藏荔支
作者：袁燮
朝代：宋

姑射山中冰雪姿，凛然标格欺寒威。
一经蒙庄品题后，使人起敬如宾尸。
仙风道骨今何有，韶颜丰颊夸绝奇。
闽中有美信姝丽，衣被五色光参差。
荧煌已讶色夺目，柔滑更喜香浮肌。
天工着意破炎毒，故遣佳实生繁滋。
旨哉悦口众所嗜，岂闻来去分招麾。
其他所产亦有取，游女敢自同宫妃。
我家甬东萃闽舶，胜事屡入骚人辞。
有时根拔信宿至，风枝露叶殊未衰。
杂然红绿间陈紫，图牒所在生致之。
始知河豚与江柱，诗人取譬聊滑稽。
宾朋恣食水晶颗，残膏剩馥霑羣儿。
年来吏役困奔走，此志不展常低垂。
轻红酽白不易得，西风每起莼鲈思。
忽蒙杰句警偷懦，一洗尘虑忘渴饥。
此中滋味甚不薄，吾曹哜嚅当及时。
挥毫咏物聊復尔，相待莫负平生期。
和李左藏荔支
作者：袁燮
朝代：宋

姑射山中冰雪姿，凛然标格欺寒威。一经蒙庄品题后，使人起敬如宾尸。仙风道骨今何有，韶颜丰颊誇绝奇。闽中有美信姝丽，衣被五色光参差。荧煌已讶色夺目，柔滑更喜香浮肌。天工著意破炎毒，故遣佳实生繁滋。旨哉悦口众所嗜，岂闻来去分招麾。其他所产亦有取，游女敢自同宫妃。我家甬东萃闽舶，胜事屡入骚人辞。有时根拔信宿至，风枝露叶殊未衰。杂然红绿间陈紫，图牒所在生致之。始知河豚与江柱，诗人取譬聊滑稽。宾朋恣食水晶颗，残膏剩馥沾群儿。年来吏役困奔走，此志不展常低垂。轻红酽白不易得，西风每起莼鲈思。忽蒙杰句警偷懦，一洗尘虑忘渴饥。此中滋味甚不薄，吾曹哜嚅当及时。挥毫咏物聊复尔，相待莫负平生期。
和李左藏荔支
作者：袁燮
朝代：宋

姑射山中冰雪姿，凜然標格欺寒威。
一經蒙莊品題後，使人起敬如賓尸。
仙風道骨今何有，韶顔豐頰誇絕奇。
閩中有美信姝麗，衣被五色光參差。
熒煌已訝色奪目，柔滑更喜香浮肌。
天工著意破炎毒，故遣佳實生繁滋。
旨哉悅口衆所嗜，豈聞來去分招麾。
其他所産亦有取，游女敢自同宮妃。
我家甬東萃閩舶，勝事屢入騷人辭。
有時根拔信宿至，風枝露葉殊未衰。
雜然紅綠間陳紫，圖牒所在生致之。
始知河豚與江柱，詩人取譬聊滑稽。
賓朋恣食水晶顆，殘膏賸馥霑羣兒。
年來吏役困奔走，此志不展常低垂。
輕紅釅白不易得，西風每起蓴鱸思。
忽蒙傑句警偷懦，一洗塵慮忘渴饑。
此中滋味甚不薄，吾曹嚌嚅當及時。
揮毫詠物聊復爾，相待莫負平生期。
和東林湛堂禪師喜雪韵五首·其一
作者：袁燮
朝代：宋

去歲寒雲久積陰，四郊雪片臘中深。
今年一稔民安業，老守區區慰此心。
和東林湛堂禪師喜雪韵五首·其三
作者：袁燮
朝代：宋

恨無佳政布民間，賦斂猶繁獄未寬。
來歲若非禾稼熟，窮檐何以免饑寒。
和東林湛堂禪師喜雪韵五首·其二
作者：袁燮
朝代：宋

祈禱精誠覬上通，嘉祥未與去年同。
老懷日夜憂無奈，安得寒花屢舞風。
和東林湛堂禪師喜雪韵五首·其五
作者：袁燮
朝代：宋

寂寞東林一老禪，殷勤念我惠佳篇。
敢煩見在慈悲佛，爲我投誠過去僊。
和東林湛堂禪師喜雪韵五首·其四
作者：袁燮
朝代：宋

皇皇有若救頭然，爲計無聊只籲天。
殲厥遺蝗須尺瑞，由來積玉兆豐年。
和治中雪后
作者：袁燮
朝代：宋

名利那须较有无，登临乐处即吾庐。
兴浓不觉朔风劲，景好贪看晴雪余。
竟日送青娱座客，先春解冻跃潜鱼。
与君不但分风月，水色山光总一如。
和治中雪后
作者：袁燮
朝代：宋

名利那须较有无，登临乐处即吾庐。兴浓不觉朔风劲，景好贪看晴雪馀。竟日送青娱座客，先春解冻跃潜鱼。与君不但分风月，水色山光总一如。
和治中雪後
作者：袁燮
朝代：宋

名利那須較有無，登臨樂處即吾廬。
興濃不覺朔風勁，景好貪看晴雪餘。
竟日送青娛座客，先春解凍躍潛魚。
與君不但分風月，水色山光總一如。
咏凌霄花
作者：袁燮
朝代：宋

松柏扳援有女萝，红英亦复蔓高柯。侵寻纵上云霄去，究竟依凭未足多。
咏凌霄花
作者：袁燮
朝代：宋

松柏扳援有女萝，红英亦復蔓高柯。
侵寻纵上云霄去，究竟依凭未足多。
咏橘
作者：袁燮
朝代：宋
体裁：七言绝句

风劲霜清木落时，金丸粲粲压枝垂。贫家不作千奴计，一树庭前也自奇。
咏竹
作者：袁燮
朝代：宋

此君林下静无尘，苗裔生来便逸羣。
头角崭然圆玉峙，养成直节要凌云。
咏竹
作者：袁燮
朝代：宋

此君林下静无尘，苗裔生来便逸群。头角崭然圆玉峙，养成直节要凌云。
咏竹
作者：袁燮
朝代：宋

此君林下靜無塵，苗裔生來便逸羣。
頭角嶄然圓玉峙，養成直節要凌雲。
咏竹二首
作者：袁燮
朝代：宋

去年种苍玉，今岁抽华簪。
初萌节已具，欲奋力未任。
雷风驱急雨，滂沱三日霖。
箨龙不许蛰，倏起腾深林。
绕径初戢戢，空篱俄森森。
吾观植物性，惭长岁月深。
此君独超轶，生来气骎骎。
伟哉岁寒种，有此特达心。
大通久不作，进尺退复寻。
对此发幽兴，作诗因自箴。
咏竹二首
作者：袁燮
朝代：宋

去年种苍玉，今岁抽华簪。初萌节已具，欲奋力未任。雷风驱急雨，滂沱三日霖。箨龙不许蛰，倏起腾深林。绕径初戢戢，穿篱俄森森。吾观植物性，渐长岁月深。此君独超轶，生来气骎骎。伟哉岁寒种，有此特达心。大勇久不作，进尺退复寻。对此发幽兴，作诗因自箴。野性与俗违，澹然都无营。窗前水苍玉，未能独忘情。对之三伏中，爽气高秋横。数竿亦已好，况此繁阴成。中虚洞无物，节劲老更清。霜雪自凌厉，柯叶长敷荣。物意有相合，人心原自明。僻居寡朋侪，命汝为友生。虽无切磋语，而有清越声。入耳久亦佳，此意不可名。
咏竹二首·其一
作者：袁燮
朝代：宋

去年种苍玉，今岁抽华簪。初萌节已具，欲奋力未任。雷风驱急雨，滂沱三日霖。箨龙不许蛰，倏起腾深林。绕径初戢戢，穿篱俄森森。吾观植物性，渐长岁月深。此君独超轶，生来气骎骎。伟哉岁寒种，有此特达心。大勇久不作，进尺退复寻。对此发幽兴，作诗因自箴。
咏竹二首·其一
作者：袁燮
朝代：宋

去年种苍玉，今岁抽华簪。
初萌节已具，欲奋力未任。
雷风驱急雨，滂沱三日霖。
箨龙不许蛰，倏起腾深林。
遶径初戢戢，穿篱俄森森。
吾观植物性，渐长岁月深。
此君独超轶，生来气骎骎。
伟哉岁寒种，有此特达心。
大勇久不作，进尺退復寻。
对此发幽兴，作诗因自箴。
咏竹二首·其一
作者：袁燮
朝代：宋

去年種蒼玉，今歲抽華簪。
初萌節已具，欲奮力未任。
雷風驅急雨，滂沱三日霖。
籜龍不許蟄，倏起騰深林。
遶徑初戢戢，穿籬俄森森。
吾觀植物性，漸長歲月深。
此君獨超軼，生來氣駸駸。
偉哉歲寒種，有此特達心。
大勇久不作，進尺退復尋。
對此發幽興，作詩因自箴。
咏竹二首·其二
作者：袁燮
朝代：宋
体裁：古风

野性与俗违，澹然都无营。窗前水苍玉，未能独忘情。对之三伏中，爽气高秋横。数竿亦已好，况此繁阴成。中虚洞无物，节劲老更清。霜雪自凌厉，柯叶长敷荣。物意有相合，人心原自明。僻居寡朋侪，命汝为友生。虽无切磋语，而有清越声。入耳久亦佳，此意不可名。
咏竹二首·其二
作者：袁燮
朝代：宋

野性與俗違，澹然都無營。
窗前水蒼玉，未能獨忘情。
對之三伏中，爽氣高秋橫。
數竿亦已好，況此繁陰成。
中虛洞無物，節勁老更清。
霜雪自凌厲，柯葉長敷榮。
物意有相合，人心原自明。
僻居寡朋儕，命汝爲友生。
雖無切磋語，而有清越聲。
入耳久亦佳，此意不可名。
喜雪謝東林
作者：袁燮
朝代：宋

去冬雪意慳，稍稍臘三白。
飛霙纔到地，轉盼已消釋。
緬懷大有年，兆見瓊玉積。
今茲杳難期，春信亦已迫。
天公豈不仁，拙政難感格。
何時愜人意，四顧苦無策。
東林惠佳句，似慶平地尺。
見戲唯何甚，余方自刻責。
東林達余心，精禱覬有獲。
沈水煙未收，冰花已如席。
皓皓埋羣山，霏霏連數夕。
郊原迷畔岸，徑畛失分畫。
兒童見未曾，耆老記疇昔。
幾年無此瑞，驚喜欲折屐。
皆云窮臘中，得此夜光璧。
莫言不堅牢，究竟多利益。
端能殄遺蝗，亦復滋宿麥。
歡聲沸閭里，和氣蠲癘疫。
老守差自慰，足寄孤危跡。
小己不足道，吾民幸安宅。
作詩謝東林，至誠動金石。
喜雪谢东林
作者：袁燮
朝代：宋

去冬雪意悭，稍稍腊三白。飞霙才到地，转盼已消释。缅怀大有年，兆见琼玉积。今兹杳难期，春信亦已迫。天公岂不仁，拙政难感格。何时惬人意，四顾苦无策。东林惠佳句，似庆平地尺。见戏唯何甚，余方自刻责。东林达余心，精祷觊有获。沈水烟未收，冰花已如席。皓皓埋群山，霏霏连数夕。郊原迷畔岸，径畛失分画。儿童见未曾，耆老记畴昔。几年无此瑞，惊喜欲折屐。皆云穷腊中，得此夜光璧。莫言不坚牢，究竟多利益。端能殄遗蝗，亦复滋宿麦。欢声沸闾里，和气蠲疠疫。老守差自慰，足寄孤危迹。小己不足道，吾民幸安宅。作诗谢东林，至诚动金石。
喜雪谢东林
作者：袁燮
朝代：宋

去冬雪意悭，稍稍腊三白。
飞霙纔到地，转盼已消释。
缅怀大有年，兆见琼玉积。
今兹杳难期，春信亦已迫。
天公岂不仁，拙政难感格。
何时惬人意，四顾苦无策。
东林惠佳句，似庆平地尺。
见戏唯何甚，余方自刻责。
东林达余心，精祷觊有获。
沈水烟未收，冰花已如席。
皓皓埋羣山，霏霏连数夕。
郊原迷畔岸，径畛失分画。
儿童见未曾，耆老记畴昔。
几年无此瑞，惊喜欲折屐。
皆云穷腊中，得此夜光璧。
莫言不坚牢，究竟多利益。
端能殄遗蝗，亦復滋宿麦。
欢声沸闾里，和气蠲疠疫。
老守差自慰，足寄孤危迹。
小己不足道，吾民幸安宅。
作诗谢东林，至诚动金石。
园蔬六首
作者：袁燮
朝代：宋

携锄抱瓮不辞劳，要使霜根足土膏。我去艰难生理窄，却疑学圃属吾曹。白菘肥脆真佳品，紫芥蒙茸亦可人。环舍满畦多且旨，寒儒专享未为贫。深林十月饱清霜，寒气侵凌味转长。世上甘腴有如此，拟排闾阖献君王。良朋过我食无鱼，茅屋相寻只茹蔬。莫道藜羹滋味薄，要知瓜祭必齐如。朱门终日饫甘肥，绮绣盘筵鲙缕飞。宁识山林枯槁士，清风千古首阳薇。荤膻屏去忽三年，筋力扶持老尚坚。所养固知先大体，人生何苦嗜肥鲜。
园蔬六首·其一
作者：袁燮
朝代：宋
体裁：七言绝句

携锄抱瓮不辞劳，要使霜根足土膏。我去艰难生理窄，却疑学圃属吾曹。
园蔬六首·其三
作者：袁燮
朝代：宋
体裁：七言绝句

深林十月饱清霜，寒气侵凌味转长。世上甘腴有如此，拟排闾阖献君王。
园蔬六首·其二
作者：袁燮
朝代：宋

白菘肥脃真佳品，紫芥蒙茸亦可人。
环舍满畦多且旨，寒儒专享未为贫。
园蔬六首·其二
作者：袁燮
朝代：宋

白菘肥脆真佳品，紫芥蒙茸亦可人。环舍满畦多且旨，寒儒专享未为贫。
园蔬六首·其五
作者：袁燮
朝代：宋
体裁：七言绝句

朱门终日饫甘肥，绮绣盘筵鲙缕飞。宁识山林枯槁士，清风千古首阳薇。
园蔬六首·其六
作者：袁燮
朝代：宋

荤羶屏去忽三年，筋力扶持老尚坚。
所养固知先大体，人生何苦嗜肥鲜。
园蔬六首·其六
作者：袁燮
朝代：宋

荤膻屏去忽三年，筋力扶持老尚坚。所养固知先大体，人生何苦嗜肥鲜。
园蔬六首·其四
作者：袁燮
朝代：宋
体裁：七言绝句

良朋过我食无鱼，茅屋相寻只茹蔬。莫道藜羹滋味薄，要知瓜祭必齐如。
園蔬六首·其一
作者：袁燮
朝代：宋

携鋤抱甕不辭勞，要使霜根足土膏。
我去艱難生理窄，却疑學圃屬吾曹。
園蔬六首·其三
作者：袁燮
朝代：宋

深林十月飽清霜，寒氣侵凌味轉長。
世上甘腴有如此，擬排閭闔獻君王。
園蔬六首·其二
作者：袁燮
朝代：宋

白菘肥脃真佳品，紫芥蒙茸亦可人。
環舍滿畦多且旨，寒儒專享未爲貧。
園蔬六首·其五
作者：袁燮
朝代：宋

朱門終日飫甘肥，綺繡盤筵鱠縷飛。
寧識山林枯槁士，清風千古首陽薇。
園蔬六首·其六
作者：袁燮
朝代：宋

葷羶屏去忽三年，筋力扶持老尚堅。
所養固知先大體，人生何苦嗜肥鮮。
園蔬六首·其四
作者：袁燮
朝代：宋

良朋過我食無魚，茅屋相尋只茹蔬。
莫道藜羹滋味薄，要知瓜祭必齊如。
夏日早起
作者：袁燮
朝代：宋

举世惮炎赫，当暑思高秋。
秋高岂不好，萧瑟令人愁。
何如三伏中，五夜风飕飕。
遥空淡月落，将旦羣阴收。
却嫌絺绤薄，转觉林塘幽。
出门任所适，清与耳目谋。
借问尘埃人，知此佳致不。
夏日早起
作者：袁燮
朝代：宋

举世惮炎赫，当暑思高秋。秋高岂不好，萧瑟令人愁。何如三伏中，五夜风飕飕。遥空淡月落，将旦群阴收。却嫌絺绤薄，转觉林塘幽。出门任所适，清与耳目谋。借问尘埃人，知此佳致不。
夏日早起
作者：袁燮
朝代：宋

舉世憚炎赫，當暑思高秋。
秋高豈不好，蕭瑟令人愁。
何如三伏中，五夜風颼颼。
遥空淡月落，將旦羣陰收。
却嫌絺綌薄，轉覺林塘幽。
出門任所適，清與耳目謀。
借問塵埃人，知此佳致不。
大雪与俞少卿二首
作者：袁燮
朝代：宋

由来腊雪兆年丰，新岁还应与腊同。可喜三阳才应律，便看六出骤漫空。缄藏挚兽安林下，约束遗蝗入地中。积至尺馀犹未已，始知嘉政与天通。歉岁隆冬水不冰，铃斋谁与破愁城。缤纷忽作纤腰舞，照曜俄添老眼明。玉不坚牢终可贵，花非剪刻自然成。大田来岁应多稼，看取仓箱处处盈。
大雪与俞少卿二首·其一
作者：袁燮
朝代：宋

由来腊雪兆年丰，新岁还应与腊同。可喜三阳才应律，便看六出骤漫空。缄藏挚兽安林下，约束遗蝗入地中。积至尺馀犹未已，始知嘉政与天通。
大雪与俞少卿二首·其一
作者：袁燮
朝代：宋

由来腊雪兆年丰，新岁还应与腊同。
可喜三阳纔应律，便看六出骤漫空。
缄藏挚兽安林下，约束遗蝗入地中。
积至尺余犹未已，始知嘉政与天通。
大雪与俞少卿二首·其二
作者：袁燮
朝代：宋
体裁：七言律诗

歉岁隆冬水不冰，铃斋谁与破愁城。缤纷忽作纤腰舞，照曜俄添老眼明。玉不坚牢终可贵，花非剪刻自然成。大田来岁应多稼，看取仓箱处处盈。
大雪與俞少卿二首·其一
作者：袁燮
朝代：宋

由來臘雪兆年豐，新歲還應與臘同。
可喜三陽纔應律，便看六出驟漫空。
緘藏摯獸安林下，約束遺蝗入地中。
積至尺餘猶未已，始知嘉政與天通。
大雪與俞少卿二首·其二
作者：袁燮
朝代：宋

歉歲隆冬水不冰，鈴齋誰與破愁城。
繽紛忽作纖腰舞，照曜俄添老眼明。
玉不堅牢終可貴，花非剪刻自然成。
大田來歲應多稼，看取倉箱處處盈。
天童道上二首
作者：袁燮
朝代：宋

嶪岌崭岩太白峰，高名千古独称雄。放怀拟向山头立，宇宙都归一望中。太白峰前三十里，古松夹道奏竽笙。清辉秀色交相映，未羡山阴道上行。
天童道上二首·其一
作者：袁燮
朝代：宋
体裁：七言绝句

嶪岌崭岩太白峰，高名千古独称雄。放怀拟向山头立，宇宙都归一望中。
天童道上二首·其一
作者：袁燮
朝代：宋

嶪岌嶄巖太白峰，高名千古獨稱雄。
放懷擬向山頭立，宇宙都歸一望中。
天童道上二首·其二
作者：袁燮
朝代：宋
体裁：七言绝句

太白峰前三十里，古松夹道奏竽笙。清辉秀色交相映，未羡山阴道上行。
天童道上二首·其二
作者：袁燮
朝代：宋

太白峰前三十里，古松夾道奏竽笙。
清輝秀色交相映，未羨山陰道上行。
安边
作者：袁燮
朝代：宋

安边在良将，至矣晁生语。边疆无良臣，胡能固吾圉。孰为国之良，四德贵兼取。智能制勍敌，仁能抚军旅。勇足任爪牙，忠足寄心膂。信哉人中杰，勋名在王府。斯人世不乏，感会待明主。艺祖英睿资，一剑定区宇。愤彼敌人骄，求我万虎侣。三边十四将，人人奋材武。威名被草木，折冲自樽俎。当年宠遇隆，哙等莫为伍。关市擅征榷，金帛丰赐予。机要时面陈，延见虚当宁。天颜对咫尺，殿坐得容与。等级忘尊卑，亲爱均肺腑。久戍二十载，近亦十寒暑。汉超守关南，贩鬻如巨贾。法令安有此，优诏特听许。进也治居第，？瓦覆其宇。有司每坠执，视进等儿女。府库有馀蓄，捐弃如粪土。犒赏饫牛酒，骁雄率鼓舞。贪夫冒绝险，敌情毕亲睹。阴谋数侵犯，先事严备禦。师徒虽不多，勇悍莫予侮。攻伐虽不闻，威德自周普。乃知安疆策，保境功最钜。汉高岂不伟，平城亦良苦。卑词结和亲，金缯奉骄虏。何如我宋兴，主圣群龙辅。北人先屈膝，兹事掩前古。方今虽治平，彻桑未阴雨。和好宁可恃，人材要多贮。古来蕞尔国，拔十且得五。蜀有关及张，吴用周与鲁。多士今如林，错薪刈其楚。勿由权要门，要以公论举。会当略细苛，毋使畏网罟。深宏植本根，周密固牖户。恩荣有感激，施设无龃龉。闻昔淳化中，有臣曰承矩。方田遏敌骑，塘泺深险阻。当其建策初，群议亦交沮。皇心断不惑，边城迄按堵。往事可为则，明时岂无处。规模要经久，废阙要纫补。器械要习熟，人民要生聚。委任果不疑，谗言敢轻吐。守卫果得人，成功要有叙。孰为当今时，视我开基祖。
安边
作者：袁燮
朝代：宋
体裁：古风

安边在良将，至矣晁生语。边疆无良臣，胡能固吾圉。孰为国之良，四德贵兼取。智能制勍敌，仁能抚军旅。勇足任爪牙，忠足寄心膂。信哉人中杰，勋名在王府。斯人世不乏，感会待明主。艺祖英睿资，一剑定区宇。愤彼敌人骄，求我万虎侣。三边十四将，人人奋材武。威名被草木，折冲自樽俎。当年宠遇隆，哙等莫为伍。关市擅征榷，金帛丰赐予。机要时面陈，延见虚当宁。天颜对咫尺，殿坐得容与。等级忘尊卑，亲爱均肺腑。久戍二十载，近亦十寒暑。汉超守关南，贩鬻如巨贾。法令安有此，优诏特听许。进也治居第，�瓦覆其宇。有司每坠执，视进等儿女。府库有馀蓄，捐弃如粪土。犒赏饫牛酒，骁雄率鼓舞。贪夫冒绝险，敌情毕亲睹。阴谋数侵犯，先事严备禦。师徒虽不多，勇悍莫予侮。攻伐虽不闻，威德自周普。乃知安疆策，保境功最钜。汉高岂不伟，平城亦良苦。卑词结和亲，金缯奉骄虏。何如我宋兴，主圣群龙辅。北人先屈膝，兹事掩前古。方今虽治平，彻桑未阴雨。和好宁可恃，人材要多贮。古来蕞尔国，拔十且得五。蜀有关及张，吴用周与鲁。多士今如林，错薪刈其楚。勿由权要门，要以公论举。会当略细苛，毋使畏网罟。深宏植本根，周密固牖户。恩荣有感激，施设无龃龉。闻昔淳化中，有臣曰承矩。方田遏敌骑，塘泺深险阻。当其建策初，群议亦交沮。皇心断不惑，边城迄按堵。往事可为则，明时岂无处。规模要经久，废阙要纫补。器械要习熟，人民要生聚。委任果不疑，谗言敢轻吐。守卫果得人，成功要有叙。孰为当今时，视我开基祖。
安边
作者：袁燮
朝代：宋

安边在良将，至矣晁生语。
边疆无良臣，胡能固吾圉。
孰为国之良，四德贵兼取。
智能制勍敌，仁能抚军旅。
勇足任爪牙，忠足寄心膂。
信哉人中杰，勋名在王府。
斯人世不乏，感会待明主。
艺祖英睿资，一剑定区宇。
愤彼敌人骄，求我万虎侣。
三边十四将，人人奋材武。
威名被草木，折衝自樽俎。
当年宠遇隆，哙等莫为伍。
关市擅征榷，金帛丰赐予。
机要时面陈，延见虚当宁。
天颜对咫尺，殿坐得容与。
等级忘尊卑，亲爱均肺腑。
久戍二十载，近亦十寒暑。
汉超守关南，贩鬻如巨贾。
法令安有此，优诏特听许。
进也治居第，𤭁瓦覆其宇。
有司每坠执，视进等儿女。
府库有余蓄，捐弃如粪土。
犒赏饫牛酒，骁雄率鼓舞。
贪夫冒绝险，敌情毕亲覩。
阴谋数侵犯，先事严备御。
师徒虽不多，勇悍莫予侮。
攻伐虽不闻，威德自周普。
乃知安疆策，保境功最鉅。
汉高岂不伟，平城亦良苦。
卑词结和亲，金缯奉骄虏。
何如我宋兴，主圣羣龙辅。
北人先屈膝，兹事掩前古。
方今虽治平，彻桑未阴雨。
和好宁可恃，人材要多贮。
古来蕞尔国，拔十且得五。
蜀有关及张，吴用周与鲁。
多士今如林，错薪刈其楚。
勿由权要门，要以公论举。
会当略细苛，毋使畏网罟。
深宏植本根，周密固牖户。
恩荣有感激，施设无龃龉。
闻昔淳化中，有臣曰承矩。
方田遏敌骑，塘泺深险阻。
当其建策初，羣议亦交沮。
皇心断不惑，边城迄按堵。
往事可为则，明时岂无处。
规模要经久，废阙要纫补。
器械要习熟，人民要生聚。
委任果不疑，谗言敢轻吐。
守卫果得人，成功要有叙。
孰为当今时，视我开基祖。
安邊
作者：袁燮
朝代：宋

安邊在良將，至矣晁生語。
邊疆無良臣，胡能固吾圉。
孰爲國之良，四德貴兼取。
智能制勍敵，仁能撫軍旅。
勇足任爪牙，忠足寄心膂。
信哉人中傑，勳名在王府。
斯人世不乏，感會待明主。
藝祖英睿資，一劍定區宇。
憤彼敵人驕，求我萬虎侶。
三邊十四將，人人奮材武。
威名被草木，折衝自樽俎。
當年寵遇隆，噲等莫爲伍。
關市擅征榷，金帛豐賜予。
機要時面陳，延見虛當宁。
天顔對咫尺，殿坐得容與。
等級忘尊卑，親愛均肺腑。
久戍二十載，近亦十寒暑。
漢超守關南，販鬻如巨賈。
法令安有此，優詔特聽許。
進也治居第，𤭁瓦覆其宇。
有司每墜執，視進等兒女。
府庫有餘蓄，捐棄如糞土。
犒賞飫牛酒，驍雄率鼓舞。
貪夫冒絕險，敵情畢親覩。
陰謀數侵犯，先事嚴備禦。
師徒雖不多，勇悍莫予侮。
攻伐雖不聞，威德自周普。
乃知安疆策，保境功最鉅。
漢高豈不偉，平城亦良苦。
卑詞結和親，金繒奉驕虜。
何如我宋興，主聖羣龍輔。
北人先屈膝，茲事掩前古。
方今雖治平，徹桑未陰雨。
和好寧可恃，人材要多貯。
古來蕞爾國，拔十且得五。
蜀有關及張，吳用周與魯。
多士今如林，錯薪刈其楚。
勿由權要門，要以公論舉。
會當略細苛，毋使畏網罟。
深宏植本根，周密固牖戶。
恩榮有感激，施設無齟齬。
聞昔淳化中，有臣曰承矩。
方田遏敵騎，塘濼深險阻。
當其建策初，羣議亦交沮。
皇心斷不惑，邊城迄按堵。
往事可爲則，明時豈無處。
規模要經久，廢闕要紉補。
器械要習熟，人民要生聚。
委任果不疑，讒言敢輕吐。
守衛果得人，成功要有敘。
孰爲當今時，視我開基祖。